Πόρτα Ασφαλείας τύπου Flat χωρίς εμφανείς μεντεσέδες, με τα αρμοκάλυπτρα να εφάπτονται με το φύλλο.\nΣε φωτεινή γυαλιστερή κόκκινη λάκα lucido και κρυσταλλάκια swarovski.\nΠόρτα Ασφαλείας τύπου Wing Boiserie με έξυπνους αποθηκευτικούς χώρους. Finishing σε Φυσικό ξύλο με κρυφούς μεντεσέδες.Πρωτοποριακή χειρολαβή & κλειδαριά ασφαλείας.Πιστοποιητικό Αντιδιάρρηξης Class 3, Ηχομόνωσης 34db, Θερμομόνωσης 1.4W και σήμανση CE.\nΧειρολαβές Πορτών Ασφαλείας από την Loft.\nΠόρτα Ασφαλείας Filomuro μοναδικού σχεδιασμού, σε Λάκα γυαλιστερή με κρυφούς μεντεσέδες.Πρωτοποριακή χειρολαβή & κλειδαριά ασφαλείας.Πιστοποιητικό Αντιδιάρρηξης Class 3, Ηχομόνωσης 34db, Θερμομόνωσης 1.4W και σήμανση CE.\nΜεταλλικές λάμες διατρέχουν τα αρμοκάλυπτρα, κάνοντας μια όμορφη αντίθεση με τον φυσικό καπλαμά του φύλλου.\nΠόρτα Ασφαλείας μοντέλο Wing Wall πρόσωπο στον τοίχο, σε φυσικό καπλαμά γκρι. Με κρυφούς μεντεσέδες, πρωτοποριακή χειρολαβή & κλειδαριά ασφαλείας.Πιστοποιητικό Αντιδιάρρηξης Class 3, Ηχομόνωσης 34db, Θερμομόνωσης 1.4W και σήμανση CE.\nΠόρτα Ασφαλείας τύπου Wing Boiserie με έξυπνους αποθηκευτικούς χώρους.\nFinishing σε Φυσικό ξύλο με κρυφούς μεντεσέδες.\nΠρωτοποριακή χειρολαβή & κλειδαριά ασφαλείας.Πιστοποιητικό Αντιδιάρρηξης Class 3, Ηχομόνωσης 34db, Θερμομόνωσης 1.4W και σήμανση CE.\nΠόρτες Ασφαλείας Loft.\nΕισόδου μονοκατοικίας ή πολυκατοικίας, με αντιδιαρρηκτικά κρύσταλλα.\nΔεξιά, εισόδου, με επένδυση σε τέσσερα μέρη.\nΓια κάτι πιο κλασσικό και αρχοντικό,\nΠόρτες Ασφαλείας με μασίφ χειροποίητη επένδυση αληθινού ξύλου. Μόνο από την Loft.\nΠόρτες Ασφαλείας με μασίφ χειροποίητη επένδυση αληθινού ξύλου.\nΠόρτα Ασφαλείας τύπου Wing Boiserie με έξυπνους αποθηκευτικούς χώρους, σε Φυσικό ξύλο με κρυφούς μεντεσέδες.Πρωτοποριακή χειρολαβή & κλειδαριά ασφαλείας.Πιστοποιητικό Αντιδιάρρηξης Class 3, Ηχομόνωσης 34db, Θερμομόνωσης 1.4W και σήμανση CE.\nΠόρτα Ασφαλείας Filomuro μοναδικού σχεδιασμού. Finishing σε φυσικό ξύλο γυαλιστερή με Κρυφούς μεντεσέδες.Πρωτοποριακή χειρολαβή & κλειδαριά ασφαλείας.Πιστοποιητικό Αντιδιάρρηξης Class 3, Ηχομόνωσης 34db, Θερμομόνωσης 1.4W και σήμανση CE.\nΠόρτα Ασφαλείας Filomuro μοναδικού σχεδιασμού, σε Φυσικό ξύλο με κρυφούς μεντεσέδες.Πρωτοποριακή χειρολαβή & κλειδαριά ασφαλείας.Πιστοποιητικό Αντιδιάρρηξης Class 3, Ηχομόνωσης 34db, Θερμομόνωσης 1.4W και σήμανση CE.\nΠόρτα Ασφαλείας Filomuro μοναδικού σχεδιασμού. Finishing σε Λάκα γυαλιστερή με κρυφούς μεντεσέδες.Θωρακισμένη.\nΠιστοποιητικό Αντιδιάρρηξης Class 3, Ηχομόνωσης 34db, Θερμομόνωσης 1.4W και σήμανση CE.\nΠόρτα Ασφαλείας τύπου Wing Boiserie με έξυπνους αποθηκευτικούς χώρους. Finishing σε Φυσικό ξύλο με Κρυφούς μεντεσέδες.Πρωτοποριακή χειρολαβή & κλειδαριά ασφαλείας.Θωρακισμένη.\nΠιστοποιητικό Αντιδιάρρηξης Class 3, Ηχομόνωσης 34db και σήμανση CE.\nΠόρτα Ασφαλείας Filomuro μοναδικού σχεδιασμού σε Φυσικό ξύλο. Θωρακισμένη.\nFinishing σε Φυσικό ξύλο με Κρυφούς μεντεσέδες.Πρωτοποριακή χειρολαβή & κλειδαριά ασφαλείας.Πιστοποιητικό Αντιδιάρρηξης Class 3, Ηχομόνωσης 34db, Θερμομόνωσης 1.4W και σήμανση CE.\nΠόρτα Ασφαλείας τύπου Wing Boiserie με έξυπνους αποθηκευτικούς χώρους. Finishing σε Φυσικό ξύλο με κρυφούς μεντεσέδες.Πρωτοποριακή χειρολαβή & κλειδαριά ασφαλείας.\nΠόρτα Ασφαλείας mod C. σε Λάκα γυαλιστερή χρώμα μαύρο & κρυφούς μεντεσέδες. Σχέδιο Linea. Δυνατότητα συνδυασμού ξύλου με λάκα & inox.\nΠόρτα Ασφαλείας mod C.Finishing σε Φυσικό ξύλο σε χρώμα Grigio & κρυφούς μεντεσέδες.\nΣχέδιο Pais με ενσωματωμένο ηλεκτρονικό σύστημα με ενδείξεις ώρας, ημερομηνίας & θερμοκρασίας.Πιστοποιητικό Αντιδιάρρηξης Class 3, Ηχομόνωσης 34db, Θερμομόνωσης 1.4W και σήμανση CE.\nΠόρτα Ασφαλείας mod C. με συνδυασμό δύο υλικών, φυσικό ξύλο & λάκας.Σχέδιο Brera.Δυνατότητα συνδυασμού ξύλου με λάκα.\nΠόρτα Ασφαλείας mod R. Finishing με συνδυασμό δύο υλικών, φυσικό ξύλο & κρύσταλλο.Σχέδιο Brera. Δυνατότητα συνδυασμου ξύλου με δέρμα, λάκα & αλουμίνιο.\nΠιστοποιητικό Αντιδιάρρηξης Classe 3, Ηχομόνωσης 34db, Θερμομόνωσης 1.4W και σήμανση CE.\nΠόρτα Ασφαλείας mod C. σε λάκα ματ ή γυαλιστερή & κρυφούς μεντεσέδες. Σχέδιο Listen.Θωρακισμένη.\nΠόρτα Ασφαλείας mod C. σε Λάκα γυαλιστερή χρώμα μαύρο σε συνδυασμό με inox & κρυφούς μεντεσέδες. Σχέδιο Linea.Δυνατότητα συνδυασμου ξύλου με λάκα & inox.\nΠόρτα Ασφαλείας mod C. τελείωμα σε Λάκα γυαλιστερή χρώμα κόκκινο & & κρυφούς μεντεσέδες. Σχέδιο Linea. Δυνατότητα συνδυασμού ξύλου με λάκα & inox.\nΘωρακισμένη Πόρτα Ασφαλείας mod C. σε σε φυσικό ξύλο & κρυφούς μεντεσέδες.Σχέδιο Quadrante. Δυνατότητα συνδυασμού ξύλου με λάκα & inox.\nΠόρτα Ασφαλείας mod C. σε σε φυσικό ξύλο & μέταλλο, με κρυφούς μεντεσέδες. Σχέδιο Quadrante. Δυνατότητα συνδυασμού ξύλου με λάκα & inox. Θωρακισμένη.\nΠόρτα Ασφαλείας mod C.Finishing σε Λάκα γυαλιστερή σε χρώμα μαύρο.\nΣχέδιο Pais. Θωρακισμένη.\nΠόρτα Ασφαλείας mod C. σε Φυσικό ξύλο. Θωρακισμένη.\nΠόρτα Ασφαλείας τύπου Wing με έξυπνους αποθηκευτικούς χώρους. Finishing σε γυαλιστερή κόκκινη λάκα lucido με κρυφούς μεντεσέδες. Πρωτοποριακή χειρολαβή & κλειδαριά ασφαλείας.\nΠιστοποιητικό Αντιδιάρρηξης Class 3, Ηχομόνωσης 34db, Θερμομόνωσης 1.4W και CE.\n©2011 Loft ltd. All rights reserved\ndeveloped by iCube.gr


Το ψηφιακό μας μέλλον - e-Πρόλογος\nΑπόψεις\tΚώστας Κάππας, ψηφιακό μέλλον\nΔεν θυμόταν από πότε είχε να βγει από το σπίτι. Ο χειμώνας ήταν δύσκολος από ότι τον πληροφορούσε το Weather Forecasting, αλλά αυτός είχε κεντρική θέρμανση. Όσο για φαγητό και σπιτικές προμήθειες, το “Consumer Home” τον προμήθευε με τα πάντα, ακόμη και φαγητά μαγειρευμένα, με απλή εντολή στην ιστοσελίδα της φίρμας και παράδοση στο σπίτι του. Ολημερίς φορούσε αθλητική φόρμα, αλλά όταν είχε μάθημα με τους φοιτητές αναγκαζόταν από πάνω να βάζει μια μπλούζα. Για τα προσχήματα. Καθηγητής ήταν.\nΤα τελευταία χρόνια, η Σχολή όπου δίδασκε, είχε εγκαταστήσει πρωτοπόρες μεθόδους διδασκαλίας, αξιοποιώντας πλήρως την τεχνολογία. Teleconferences, Distant Learning, Open Electronic Platforms, όλα εκ του μακρόθεν, όλα ψηφιακά, δεν χρειαζόταν να πηγαίνει ούτε αυτός, ούτε οι φοιτητές του στα αμφιθέατρα. Μία οθόνη υπολογιστή, μία κάμερα και τα απαραίτητα καλώδια δίπλα στην πολυθρόνα του, ήταν αρκετά. Ακόμη και με τους συναδέλφους του επικοινωνούσε ψηφιακά. Κόπηκαν οι επισκέψεις στο Ηράκλειο, στην Αλεξανδρούπολη, στην Πάτρα για συμμετοχή σε εκλεκτορικά σώματα ή σε επιστημονικά σεμινάρια. Οι διαλέξεις του είχαν ως μοναδικό άμεσο ακροατήριο, τον φακό της κάμερας. Μαζί με τα ταξίδια κόπηκαν αναγκαστικά και οι βραδινές έξοδοι στα φαγάδικα της οικοδέσποινας πόλης. Αλλά δεν πειράζει. Κερδήθηκε πολύτιμος χρόνος, να δουλέψει κι’ άλλο.\nΗ τεχνολογία τον βοήθησε επίσης να καλύψει πλήρως τις πολιτιστικές και τουριστικές του ανάγκες. Αγόρασε τα ειδικά 3D γυαλιά (“Virtual Reality Headsets – VRH”) και το συνοδευτικό λογισμικό. Όποτε έκλεβε λίγο χρόνο, έμπαινε σε ψηφιακά Μουσεία, αρχαία χαλάσματα αλλά και σε ονειρεμένα νησιά. Ανυπομονούσε να αγοράσει την ανανεωμένη έκδοση τoυ “VRH–Tourism and Culture” το οποίο ήταν εφοδιασμένο με μυρωδιές! Ναι με μυρωδιές. Δύο ηλεκτρόδια σε επαφή με τον εγκέφαλο και νόμιζες ότι μύριζες θάλασσα, ιώδιο, πεύκο μέχρι και κρασί.\nΤο VRH του έλυσε και ένα άλλο πιεστικό θέμα. Ένα ξεχωριστό λογισμικό τον απάλλαξε και από την επί δεκαετίες σύντροφό του. Η συγκεκριμένη, όχι μόνο γκρίνιαζε όλο και πιο πολύ (τον αποκαλούσε ‘Βούδα’, και ‘μονόχνωτο’), αλλά λόγω ηλικίας δεν του ήταν καθόλου ελκυστική για σεξ. Η sex version του προγράμματος VRH με τα κατάλληλα ηλεκτρόδια (με λεπτομερείς οδηγίες για την τοποθέτησή τους πάνω στο σώμα του), την υψηλή διακριτική ικανότητα των φακών και τις άπειρες δυνατότητες επιλογής εικονικών σεξουαλικών συντρόφων και σεναρίων, του υποσχόταν νύχτες μαγικές, ονειρεμένες…\n…. τον βρήκαν πεσμένο πάνω στην οθόνη του tablet με την γλώσσα έξω, σαν να προσπαθούσε απελπισμένα να ρουφήξει λίγο αέρα.\nΦαινόταν, όπως είπε ο τραυματιοφορέας, ότι την στιγμή που του ‘ρθε η ανακοπή, διάβαζε ένα άρθρο του Digital Magazine, “Η τεχνολογία μας ανοίγει έναν νέο θαυμαστό κόσμο”. Η μισή οθόνη είχε σκεπαστεί από ένα warning message: “Προσοχή ζυγίζετε 152 κιλά και η καρδιά σας είναι αδύναμη. Ενημερώσαμε ήδη το αγαπημένο σας “Consumer Home” να σας προσφέρει σε εξαιρετικά χαμηλή τιμή μία πολυθρόνα με ρυθμιζόμενους κραδασμούς για να μειώνεται το πάχος σας, ενώ εσείς δεν θα σταματάτε την εργασία σας. Ο προσωπικός σας ψηφιακός ιατρός Med-Google”\nΟι ηλεκτρονικοί φίλοι του (οι μόνοι που του έμειναν πιστοί) τον κήδεψαν με απανωτά delete και τον έκλαψαν με λυπημένες φατσούλες στο Facebook.\nΑποκλεισμοί από τη δουλειά για τους ξεναγούς\tΤα ιμπεριαλιστικά πλυντήρια και οι μεγάλες αλήθειες του καπιταλιστικού κόσμου


Prague 4,5 Days\nΜαγευτική εκδρομή στη Πράγα\nΠΡΑΓΑ «Μεσαιωνικό Παραμύθι» 4,5 Ημέρες (Αεροπορικώς)\nΆφιξη στην Πράγα και πρώτη γνωριμία με τη «χρυσή πόλη». Η Πράγα, γνωστή και ως «η πόλη των 100 πύργων», δεν καταστράφηκε σχεδόν καθόλου από πολέμους και βομβαρδισμούς, γι’ αυτό και διατηρεί τα ιστορικά της κτίρια σχεδόν ανέπαφα από το μεσαίωνα. Στην περιήγησή μας, θα δούμε από κοντά γιατί η Πράγα θεωρείται από πολλούς ως η ομορφότερη πρωτεύουσα της Ευρώπης. Ανάμεσα στα πιο φημισμένα αξιοθέατα της πόλης ανήκει το μεγαλύτερο κατοικήσιμο κάστρο στον κόσμο, το επιβλητικό κάστρο της Πράγας, η πλατεία της Παλιάς πόλης με το Αστρονομικό Ρολόι και φυσικά η πέτρινη γέφυρα του Καρόλου. Η ξενάγηση μας θα αρχίσει από την Πλατεία Δημοκρατίας με το Αρτ-Νουβό Δημοτικό Μέγαρο και τον γοτθικό Πύργο της πυρίτιδας. Στη συνέχεια, θα κατευθυνθούμε προς τη φημισμένη πλατεία του Αγίου Βάτσλαβ με το Εθνικό Μουσείο και μια σειρά από σημαντικά ιστορικά κτίρια. Καθ΄ οδόν προς την πλατεία της Παλιάς Πόλης θα συναντήσουμε το επιβλητικό Θέατρο των Τάξεων, όπου για πρώτη φορά παρουσίασε ο Μότσαρτ την όπερά του, Don Giovanni. Στην πλατεία της παλιάς πόλης. θα θαυμάσουμε το περίφημο Αστρονομικό Ρολόι της Πράγας, το ναό της Παναγίας Τυν με τους πύργους του Αδάμ και της Εύας, το ναό του Αγίου Νικολάου και το ιστορικό μεσαιωνικό δημαρχείο. Ελεύθερος χρόνος για φαγητό και για να απολαύσετε την χριστουγεννιάτικη αγορά στην πλατεία, πίνοντας έναν καφέ ή ένα ποτήρι ζεστό κρασί! Στη συνέχεια, συναντιόμαστε για να περπατήσουμε προς το λεωφορείο μας, διασχίζοντας την ακριβότερη οδό της Πράγας, την οδό Παρισίων. Στη διαδρομή μας περνάμε μέσα από την γνωστή εβραϊκή συνοικία όπου θα δούμε την Παλιά-Νέα συναγωγή. Κατευθυνόμαστε προς το ξενοδοχείο μας για εγκατάσταση και ξεκούραση.\n2η ημέρα: ΠΡΑΓΑ – ΠΕΡΙΗΓΗΣΗ ΚΑΣΤΡΟΥΠΟΛΗΣ – ΠΡΟΑΙΡΕΤΙΚΗ ΚΡΟΥΑΖΙΕΡΑ & ΜΑΥΡΟ ΘΕΑΤΡΟ\nΜετά το πρωινό, μεταφερόμαστε στην περίφημη καστρούπολη της Πράγας. Ξεκινάμε στο μοναδικό μοναστήρι του Στράχοφ και συνεχίζουμε την ξενάγησή μας προς το κάστρο της Πράγας. Στη διαδρομή μας θα δούμε το παλάτι Τσέρνιν, το φημισμένο Λορέτο, το παλάτι Σβάρτσενμπεργκ, την Αρχιεπισκοπή, το κάστρο της Πράγας και έδρα του προέδρου της Τσέχικης Δημοκρατίας, τον γοτθικό καθεδρικό ναό του Άγιου Βίτου και τον ναό του Αγίου Γεωργίου. Στη συνέχεια, θα κατηφορίσουμε προς την μικρή πόλη, τη γραφική «Mala Strana», και την περίφημη γέφυρα του Καρόλου με τα 30 αγάλματα αγίων, την οποία θα περάσουμε για να καταλήξουμε στην Παλιά Πόλη. Θα δούμε τον επιβλητικό μπαρόκ ναό του Αγίου Νικολάου, το Κλεμεντίνουμ, το ναό του Σωτήρος και το ναό του Αγίου Φραγκίσκου. Προαιρετικά σας προτείνουμε μια δίωρη ρομαντική βόλτα με φαγητό σε ποταμόπλοιο πάνω στον ποταμό που περνάει μέσα από την Πράγα, τον Μολδάβα. Ελεύθερος χρόνος για φαγητό και ψώνια. Το απόγευμα, επιβίβαση στο λεωφορείο και επιστροφή στα ξενοδοχεία. Για το βράδυ σας προτείνουμε να παρακολουθήσετε μια υπέροχη παράσταση του φαντασμαγορικού Μαύρου θεάτρου της Πράγας.\nΠρόγευμα στο ξενοδοχείο, στη συνέχεια αναχωρούμε για την ολοήμερη εκδρομή στην ιστορική πρωτεύουσα της Σαξονίας, την αποκαλούμενη και «Φλωρεντία του βορρά» λόγω της αναγεννησιακής της αύρας, του πολιτισμού και των μνημείων της, χτισμένη στις όχθες του Έλβα. Καταστράφηκε ολοσχερώς από τους βομβαρδισμούς του Β’ Παγκόσμιου πόλεμου και τα τελευταία χρόνια επιστρέφει στην παλιά της μορφή, χάρη στο ενδιαφέρον των κατοίκων της που επιθυμούν να διατηρήσουν την πόλη όπως ήταν στο παρελθόν. Μερικά από τα εντυπωσιακότερα σημεία ενδιαφέροντος είναι η όπερα Semperoper, το περίφημο Zwinger, το ανάκτορο της Δρέσδης, η εκκλησία Frauenkirche και ο περίφημος τοίχος μήκους 102 μέτρων, όπου βρίσκονται απεικονισμένοι οι άρχοντες της δυναστείας Βετίν. Επιστροφή στην Πράγα.\n4η ημέρα: ΠΡΑΓΑ – ΚΑΣΤΡΟ CHYSE & ΖΥΘΟΠΟΙΕΙΟ - ΚΑΡΛΟΒΥ ΒΑΡΥ\nΣτην 4ήμερη εκδρομή διαμορφώνεται έτσι το πρόγραμμα έτσι ώστε να μη παραλειφθεί τίποτα.


ygeiamou.gr team 07/02/2020 09:26:32\nΠοια είναι τα ποιοτικά και ποσοτικά χαρακτηριστικά του ιδανικού ύπνου για τα παιδιά; Ερευνητές δίνουν απαντήσεις στους ανήσυχους γονείς μελετώντας την εξέλιξη του ύπνου στα δύο πρώτα χρόνια ζωής του παιδιού\nΣύμφωνα με πρόσφατη μελέτη που διεξήχθη από το Φινλανδικό Ινστιτούτο Υγείας και Πρόνοιας και το Πανεπιστήμιο του Turk, οι συνήθεις διαταραχές στον ύπνο των βρεφών υποχωρούν από την ηλικία των δύο ετών και έπειτα. Στο διάστημα αυτό, ο χρόνος που απαιτείται μέχρι το μωρό να κοιμηθεί μειώνεται σε 20 λεπτά περίπου από την ηλικία των 6 μηνών, ενώ από την ηλικία των δύο ετών τα μωρά ξυπνούν κατά μέσο όρο μόνο μία φορά κατά τη διάρκεια της νύχτας.\nΠαράλληλα, η συνολική διάρκεια ύπνου μειώνεται σε περίπου 12 ώρες την ημέρα, καθώς λιγοστεύουν οι ενδιάμεσοι ύπνοι στη διάρκεια της ημέρας. Φτάνοντας στην ηλικία των δύο ετών, τα παιδιά έχουν σχηματίσει μια ρουτίνα σταθερού ύπνου.\nΩστόσο, όπως προκύπτει από τα στοιχεία που έδωσαν γονείς 5.700 παιδιών, υπάρχουν σημαντικές υποκειμενικές διακυμάνσεις στην ποιότητα του ύπνου των βρεφών και των μικρών παιδιών, με τους γονείς να ανησυχούν αν ο ύπνος των παιδιών τους είναι φυσιολογικός ή όχι. Περίπου το 40% των γονέων παιδιών ηλικίας οκτώ μηνών που συμμετείχαν στη μελέτη, δήλωσαν ανήσυχοι για τον ύπνο του παιδιού τους.\nΥπάρχει ιδανικός ύπνος για το βρέφος;\nΣύμφωνα με την Juulia Paavonen, επικεφαλής ερευνήτρια στο Φινλανδικό Ινστιτούτο Υγείας και Πρόνοιας, ο πρωταρχικός στόχος της μελέτης ήταν να διερευνηθεί πώς εξελίσσεται ο ύπνος στα παιδιά κατά τα δύο πρώτα έτη της ζωής τους, καθώς μέχρι σήμερα δεν υπήρχε μια ευρεία βάση δεδομένων προς διαμόρφωση ενός συγκεκριμένου μοντέλου για τον ιδανικό βρεφικό ύπνο.\n«Τώρα γνωρίζουμε ότι οι υποκειμενικές διαφορές είναι πολύ μεγάλες και ότι τα πρότυπα που σχετίζονται με τον ύπνο, την αφύπνιση, τον χρόνο που το παιδί παραμένει ξύπνιο κατά τη διάρκεια της νύχτας και το πρόγραμμα του ύπνου εξελίσσονται με διαφορετικούς ρυθμούς».\nΔεύτερον, η μελέτη επεδίωξε να αναδείξει το μέγεθος των διαφορών στα ατομικά χαρακτηριστικά του βρεφικού ύπνου, εφόσον όμως εμπίπτουν στα όρια της κανονικής ανάπτυξης του παιδιού. Με αυτόν τον τρόπο, οι γονείς πιθανώς να διώξουν τις περιττές ανησυχίες και να μπορέσουν έτσι να επικεντρωθούν στο πραγματικό πρόβλημα, τις διαταραχές του ύπνου.\nΌπως αναφέρει η Δρ. Paavonen, είναι δύσκολο να δοθεί μια γενική οδηγία σχετικά με τον συνολικό χρόνο ύπνου που χρειάζεται το βρέφος, μολονότι ο επαρκής ύπνος κρίνεται σημαντικός για την ευημερία του παιδιού. Η διάρκεια του απαιτούμενου ύπνου εξαρτάται από πολλούς παράγοντες.\nΕνδεικτικά, η ερευνήτρια σημειώνει πως εάν το βρέφος έως 8 μηνών χρειάζεται περισσότερο από 40 λεπτά για να κοιμηθεί, είναι καλύτερο να ζητηθεί η συμβουλή κάποιου ειδικού. Το ίδιο ισχύει και στην περίπτωση που ένα παιδί ηλικίας 6 μηνών ξυπνά τρεις ή και περισσότερες φορές κατά τη διάρκεια της νύχτας, είτε όταν μένει ξάγρυπνο το βράδυ για μεγάλα χρονικά διαστήματα, ούτως ειπείν πάνω από 60 λεπτά για ένα μωρό 8 μηνών, πάνω από 45 λεπτά για 12 μηνών ή πάνω από 30 λεπτά για βρέφη 18 μηνών.


Posted: Thu Jun 02, 2011 6:41 pm Post subject:\nPosted: Thu Jun 02, 2011 7:51 pm Post subject:\nΚι εγώ Μπραχάμι μένω αλλά η ονομασία του δήμου είναι Άγιος Δημήτριος. Όπως και η Δάφνη δε λέγεται Κατσιπόδι και οι Αχαρνές δε λέγονται πια Μενίδι. Οι επίσημες ονομασίες είναι άλλες, και καλά κάνουν και είναι. Η Τουρκοκρατία τέλειωσε πριν 180 χρόνια.\nΟι σταθμοί Άγιος Αντώνιος και Άγιος Ιωάννης νομίζω είναι προφανές γιατί λέγονται έτσι. Ο Άγιος Αντώνιος ανήκει στο Περιστέρι μεν, αλλά σταθμός Περιστέρι θα υπάρχει αμέσως μετά στο κέντρο του δήμου. Παρομοίως, ο Άγιος Ιωάννης ανήκει στη Δάφνη, συνεπώς, αφού υπάρχει σταθμός με αυτό το όνομα, δόθηκε το όνομα της υποπεριοχής. Είναι προφανές ότι δε γίνεται να έχεις 2 σταθμούς στον ίδιο δήμο με το ίδιο όνομα.\nΔεν είναι θέμα θρησκευτικού φονταμενταλισμού, απλά, σε όλες τις χριστιανικές χώρες, οι ναοί και οι ενορίες "βαφτίζουνε" ολόκληρες γειτονιές και πόλεις. Δε το βλέπω ως θέμα συντηρητισμού, είναι μια απλή πολεοδομική παρατήρηση.\nPosted: Fri Jun 03, 2011 4:15 pm Post subject:\nΠροσωπικά, ακόμα και ύστερα από τόσα χρόνια, όποτε θέλω να μπω στην κόκκινη γραμμή το σκέφτομαι μέχρι να βρω προς ποιον Άγιο θα κινηθώ.\nκαι γω! μιλαμε για every fucking time. και καλα το μπραχαμι, παει στο διαολο, το ξερει πολυς κοσμος σαν Αγιο Δημητριο. Το Περιστερι με 400000 κατοικους, Αγιο Αντωνιο; ελεος\nΚαι εγώ. Μπορεί να μην μπαίνω συχνά αλλά είναι μπέρδεμα. Και το Άγιος Δημήτριος εντάξει είναι και αεπίσημη ονομασία. Το Άγιος Αντώνιος από που? Ήξερε κανείς που πέφτει πριν το μετρό. Και δεν καταλαβαίνω δλδ ακόμα και στην αυλή της εκκλησίας να πέσει, αν η εκκλησία δεν έχει ένα υπερτοπικό χαρακτήρα γιατί να δώσει το όνομά της στο σταθμό.\nΤα τοπωνύμια έχουν συνήθως λαογραφικό ενδιάφέρον και προκαλούν το ενδιαφέρον κάποιων. Οι άγιες ονομασίες δεν λένε τίποτα. Απολύτως. Πέρα από το προφανές ότι υπάρχει κοντά μια εκκλησία με το αντίστοιχο όνομα και ... χε...ηκε η φοράδα στο αλώνι. Είναι ωραίο να βλέπεις ονόματα όπως\nΟδός Ιλισίων, πλατεία Ομόνοιας (ξέρουμε πότε ονομάστηκε έτσι), Φραγκοκλησίας και πολλά άλλα.\nγία Μαρίνα είναι περιοχή στα νότια. Αν βάλουμε τους αγίους παντού να δούμε τι θα καταλάβουμε. Άγιοι και Καραμανλής Παπανδρέου, να μην ξεχνιόμαστε.\nΤα μισά χωριά έχουν ίδιο όνομα. Εγώ είμαι πολύ περήφανος που το χωριό μου έχει το όνομα που έχει και το λέω δυνατά. Αλλιώς θα έλεγα: ε μωρέ ένα χωριό κάπου μακρια Άγιος τάδε...\nPosted: Sat Jun 11, 2011 10:52 am Post subject:\nΕπιτέλους και ένα ευχάριστο νέο (αναμενόμενη η απόφαση από καιρό) για τις επεκτάσεις του Μετρό. Επίσης η Αττικό Μετρό ρύθμισε και το θέμα των νέων συρμών ώστε να μην παραδωθούν τον Σεπτέμβριο αλλά με το ξεκίνημα των δοκιμών στο νέο δίκτυο:\nPosted: Sat Jun 11, 2011 6:12 pm Post subject:\nΕπιτέλους!!! Καιρός ήταν! Βέβαια "...απαιτούνται 6 – 12 μήνες για την ολοκλήρωση των έργων..."\nPosted: Sat Jun 11, 2011 8:15 pm Post subject:\nΝαι... Η Αττικό Μετρό σχεδιάζει να δώσει προτεραιότητα στις επεκτάσεις για Περιστέρι - Ανθούπολη και Αγια Μαρίνα (πρώην Χαϊδάρι), (6 μήνες) και μετά το Ελληνικό (12 μήνες)....\nPosted: Mon Jun 13, 2011 8:43 am Post subject:\nΑγιας Μαρινας λεγεται η καθετος επι της Ιερα Οδο που βρισκεται ο σταθμος. Ειναι κλειστη τωρα βεβαια, αργοτερα θα την επαναφερουν μαλλον.\nΕκκλησια Αγια Μαρινα, δεν θυμαμαι να υπαρχει εκει κοντα, ισως ο Πινδος να ξερει καλυτερα. ... Ο σταθμος βρισκεται ακριβως στα συνορα με:\nΑγια Βαρβαρα πισω απο το σταθμο, Αιγαλεω μπροστα και Χαιδαρι απο πανω... οτι να'ναι δηλαδη, εκτος απο Χαιδαρι...\nΟ δρόμος λέγεται Αγ. Μαρίνας γιατί οδηγεί στο ομονυμο γυναικείο μοναστήρι, που είναι γνωστό στους κατοίκους της περιοχής και βρίσκεται 2-3 οικοδομικά τετράγωνα πιο πέρα. Η ονομασία Δημαρχείο Αιγάλεω θα ταίριαζε καλύτερα, συμφωνώ. Ο σταθμός από τη μία μεριά της Ιεράς οδού πέφτει σε οικοδομικό τετράγωνο του Αιγάλεω, από την άλλη της Αγ. Βαρβάρας. Το Χαϊδάρι αν δεν κάνω λάθος ξεκινά αμέσως μετά το Δημαρχείο.\nPosted: Mon Jun 13, 2011 1:53 pm Post subject:\nRethmar καλα ποσταρισματα, και ευχαριστουμε για την πληροφορια. Δεν γνωριζα τιποτα για αυτη την μονη Και παλι οπως αναφερεις βρισκεται 2/3 οικοδομικα τετραγωνα παραπερα οποτε, εχουμε προχειροτητες και παλι.\nΠροχειροτητες οπως στις ταμπελες που τοποθετηθηκαν στο σταθμο Αργυρουπολης,(εκτος κι εαν εχουν σκοπο να καθυστερησουν κι αλλο την παραδοση των σταθμων στο Περιστερι)\nοπως και στα ακυρωτικα μηχανηματα που τοποθετουν σημερα στους σταθμους... που ειναι καταδικασμενα να αλλαξουν (να δουμε πότε; )!!! Πεταμενα λεφτα, ρε φουστη μου!!!\nΟντως, το Χα'ι'δαρι δεν εχει καμμια σχεση με το σταθμο του μετρό, καθως ξεκιναει αμεσως μετα το Δημαρχειο του Αιγαλεω, οπως αναφερει και ο φιλος Rethmar τον οποιο και καλωσοριζω στο φορουμ, αν και βλεπω οτι ειναι μελος αρκετο καιρο. Προκειται για εναν ακομα σταθμο του Μετρό που βρισκεται στη μεση του πουθενα. Πραγματικα απιθανο και εξωφρενικο το μερος κατασκευης του. Θυμαμαι το δημαρχο Χα'ι'δαριου στις συζητησεις με την Αττικο μετρο, να μην καταφερνει να φερει το σταθμο στο Χα'ι'δαρι, εστω στην πρωτη πλατεια της κεντρικης οδου του δημου, την πλατεια Ηρωων. Κριμα, πραγματικα κριμα, οσο περισσοτερο περναω απο κει τοσο εκνευριζομαι. Χώρια κατι που εχω αναφερει και παλαιοτερα. Απο το Αιγαλεω η γραμμη, με μια ελαφρα παρεκλιση η οποια επρεπε να γινει στον αρχικο σχεδιασμο, επρεπε να πιασει το ΤΕΙ Αθηνων και μετα Χα'ι'δαρι. Δεν πανε στα κομματια, μια ζωη μικροσυμφεροντα.\nPosted: Mon Jun 13, 2011 2:12 pm Post subject:\npindos10 θυμασαι την γραμμη 7 στο ρυθμιστικο σχεδιο που ειχε παρουσιασει ο Σουφλιας το 2009; Αυτη πιστευω θα εξυπηρετουσε καλυτερα τα ΤΕΙ Αθηνας, απο Καβαλας, παρα απο ιερα οδο.\nΕντωμεταξυ, η "γραμμη 7" μας παιρνει ανετα να γινει... αλλα ως ΤΡΑΜ!!! Πιο γρηγορα πιο οικονομικα, ο χωρος υπαρχει, και επι τη ευκαιρια φτιαχνουν και αυτο το χαλι με τα ανυπαρκτα πεζοδρομια,\nπετανε παραλληλα και ενα ποδηλατοδρομο που να ξεκιναει απο το δαφνι και γιναμε!!!\nPosted: Tue Jun 14, 2011 4:47 pm Post subject:\nΣυμφωνώ με τον Greekbiz....\nPosted: Wed Jun 22, 2011 2:23 pm Post subject:\nΜήπως γιατί εκτός του ότι ο σταθμός είναι μέσα στην πόρτα της ομώνυμης εκκλησίας για τους Περιστεριώτες είναι κάτι περισσότερο απο τοπικό προσωνύμιο?\nΑρέσει ή οχι ο Άγιος Αντώνιος είναι για όσους ξέρουν την περιοχή κομβικό σημείο πολύ πριν μάθουν κάποιοι στην Αθήνα τα κ@@@μπαρα του Μπουρναζίου(τα οποία βέβαια μαθεύτηκαν και αυτά αφού μπάζωσαν τα έλη που υπήρχαν στις παραποτάμιες περιοχές του Κηφισού.)\nΑκόμη και ο επόμενος σταθμός σε πληροφορώ πως πρακτικά κανείς δεν το ξέρει παρά Ευαγγελίστρια απο την εκκλησία που υπάρχει.\nΤο σκέτο Περιστέρι δεν θα λέει τίποτα μιας και πρακτικά και η Θηβών (ο επόμενος σταθμός) Περιστέρι είναι και σίγουρα όχι Ανθούπολη όπως θα τον λένε ? (δεν θέλω να σου χαλάσω την μαγιά και να σου πω πως και αυτό το σημείο ένας Άγιος εμπλέκεται.....ο Άγιος Ιερόθεος ονομάζεται)\nPosted: Wed Jun 22, 2011 4:06 pm Post subject:\nμα οι ταμπελες του Μετρο πρεπει να γινονται κατανοητες απο ολο τον κοσμο και οχι μονο απο τους Περιστεριωτες!\nPosted: Wed Jun 22, 2011 9:55 pm Post subject:\nΘα μπορουσαν τοτε για λογους πρακτικοτητας να ονομασουν τους σταθμους "Περιστερι 1 ή Α", "Περιστέρι 2 ή Β" κ.ο.κ.\nΕτσι οι μη Περιστεριώτες οπως εγω καταλαβαινουμε οτι οι Χ αυτες στασεις ειναι εντος του δημου Περιστεριου.\nΠχ στη Συγγρου εχουμε Α εξοδο Νέας Σμύρνης, Β έξοδο Ν.Σμυρνης, Γ κ.ο.κ.\nΕννοειται θα μπορουσαν να τις βαφτισουν πχ Έξοδος Αρτακης, Έξοδος Πλαστηρα, Έξοδος Χρυσοστομου Σμύρνης κτλ. Το θεμα ειναι οτι θα μπερδευαν και δεν θα προσφεραν κατι το πρακτικο και ουσιαστικο. Με το Α,Β, Γ κρατας μια ομοιομορφια.\nΟλα αυτα μονο για τις περιπτωσεις που εχεις συνεχομενους σταθμους στον ιδιο δημο και δεν μπορεις να τους βαφτισεις απο καποιο σημειο κοντα που θα το ξερει και η κουτση Μαρια πχ Συνταγμα, Ευαγγελισμος, Μεγαρο Μουσικης.\nΣταθμοι τυπου "Πανορμου" ειναι λιγο ακυροι αν δεν εχουν συνεχεια (Πανορμου 1, 2,3) γιατι ονομαστηκαν απο ενα δρομο ο οποιος εχει αρχη και τελος και μεγαλη διαδρομη. Καποιος που δεν ξερει απο μετρο, δεν γνωριζει σε πιο υψος της Πανορμου κανει σταση (στο υψος της Αλεξανδρας, της Κηφισιας ή στο μεσον????). Θα ηταν προτιμοτερο να ονομαστει Ριανκουρ ή ακομα καλυτερα Πρωτοδικειο. Ομοιως το Αμπελοκηποι ειναι ακυρο. Δεν ξερω αν εχει καποιο ονομα η πλατεια μπροστα απο την τραπεζα Κυπρου.\nΠχ. στην κοκκινη γραμμη δεν ονομασαν την σταση Συγγρου σκετο (που ειναι τεραστια) αλλα Συγγρου-Φιξ (το Φιξ ειναι ειναι και το ξερουν απο τους παππουδες μας μεχρι τα πιτσιρικια - δεν σου ξεφευγει τετοιο εκτρωμα).\nΠχ καποιος τουριστας που ερχεται πρωτη φορα και δει σταση Καλλιθεα δεν ξερει που στην Καλλιθεα θα κατεβει (η οποια ειναι τεραστιος δημος και η σταση ειναι στο συνορο με τον Ταυρο). Ισως θα ηταν προτιμοτερο να χρησιμοποιηθουν επιμερους τοπονυμια περιοχων πχ Αμφιθεα, Κοψαχείλα, Πλανητάριο-ΚΕΑ, Παναγιτσα κτλ που ειναι γνωστα και οχι ονοματα δρομων ή μικρων εκκλησιων που γνωριζει μονο η τοπικη κοινωνια.\nΑλλη ακυρη σταση ειναι η "Ακροπολη" καθως θες για πλακα 10 λεπτα ποδαροδρομο για να φτασεις στην Ακροπολη (ο τουριστας θα νομιζει οτι βγαινει απεξω). Καλυτερα θα κολλαγε "Μουσειο Ακροπολης", Αεροπαγίτου κτλ\nPosted: Wed Jun 22, 2011 11:19 pm Post subject:\nΟ σταθμός βρίσκεται 150 μέτρα από την είσοδο της Ακρόπολης και 200 από την είσοδο του νέου μουσείου. Το πιο κοντινό που θα μπορούσε να γίνει θα ήταν να βγαίνει πάνω στον πεζόδρομο, αλλά δεν νομίζω ότι μιλάμε για για κάποια τραγική απόσταση. Και σίγουρα τα 150 μέτρα δεν χρειάζονται 10 λεπτά για να τα διανύσει κανείς.\nH εισοδος εξοδος του μετρο που ειναι στην πλευρα της Αμαλιας/Συγγρου (εσωτερικα στον πεζοδρομο) ειναι διπλα στην εισοδο του μουσειου. Πως απεχει 150 μετρα????\nΟι σκαλες του μετρο ειναι στην διασταυρωση Διακου και Μακρυγιαννη, στον τοιχο του προαυλιου χωρου του μουσειου.\nΗ εισοδος της Ακροπολης ειναι πανω στον λοφο στην οδο Θεωριας.\nΓια να είμαστε ακριβείς, είναι 920 μέτρα (google earth) από πόρτα μετρό μέχρι πόρτα Ακρόπολης πάνω στον λόφο. Αλλά, εντάξει, σωστό είναι το όνομα - ας μην κολλάμε τόσο πολύ με μη σημαντικά πράγματα ρε παιδιά... Ονόματα είναι, δεν είναι οδηγίες χάρτη. Από την στιγμή που δεν είναι παραπλανητικό το όνομα (όπως είναι το Χαιδάρι), είναι οκ.\nPosted: Thu Jun 23, 2011 3:20 pm Post subject:\nγια τον αρχαιολογικό χώρο της Ακρόπολης υπάρχει και είσοδος στα 100 μ από το μετρό, αυτή του θεάτρου του Διονύσου.\nΑπό αυτή την είσοδο μπορεί κάποιος να φτάσει στην δυτική είσοδο στα προπύλαια, κάνοντας μια πολύ ενδιαφέρουσα και σε πολλούς άγνωστη διαδρομή, μέσα από τον αρχαιολογικό χώρο.\nΑρα καλώς ο σταθμός Ακρόπολη ονομάστηκε έτσι, δε νομίζω ότι αυτό σηκώνει αμφισβήτηση.\nΟι μετατάξεις στελεχών των ΗΣΑΠ σε υπηρεσίες του Υπουργείου Πολιτισμού φαίνεται ότι πραγματοποιήθηκαν κατά τρόπο που απορρύθμισαν τη λειτουργία των ΗΣΑΠ. Ο Διευθύνων Σύμβουλος των ΗΣΑΠ παραιτήθηκε ενώ υπήρξε δέσμευση για αποκατάσταση "πάση θυσία" του προβλήματος στους ΗΣΑΠ έως την Τρίτη.\nΑς ελπίσουμε να γίνει έτσι. Κάθε μέρα δεν επισκεπτόμαστε οι περισσότεροι αρχαιολογικούς χώρους. Χρησιμοποιούμε όμως πολλοί από εμάς τα μέσα σταθερής τροχιάς και, συνεπώς, η εύρυθμη λειτουργία τους μας διευκολύνει κατά τρόπο καθοριστικό στις μετακινήσεις μας.\nΣίγουρα πάντως δεν μπορούμε να εξυπηρετηθούμε με χρονοαποστάσεις 25 min.\nPosted: Sun Sep 11, 2011 10:21 pm Post subject:\nΠρόσφατα έστειλα mail στην ΕΑΧΑ (Ενοποίηση Αρχαιολογικών Χώρων Αθηνών) για να ρωτήσω για την πορεία του έργου της πεζοδρόμισης της Β. Όλγας. Προς μεγάλη μου έκπληξη την επόμενη κι όλας μέρα μου τηλεφώνησε στο κινητό μου τηλέφωνο η ίδια η διευθύντρια της ΕΑΧΑ η κα Γαλάνη\nΜου είπε ότι η μελέτη εφαρμογής έχει ολοκληρωθεί (αν και με καθυστέρηση όπως μου είπε και η ίδια) και ότι αυτή την περίοδο είναι στα χέρια των φορέων ΣΤΑΣΥ και ΟΣΥ καθώς από το δρόμο αυτό περνούν τόσο Τραμ όσο και Τρόλεϊ. Άμεσα αναμένεται η τυπική τους έγκριση και μετά από αυτό το έργο είναι έτοιμο για δημοπράτηση περί τα τέλη του έτους. Όμως το έργο δεν έχει ακόμα εξασφαλισμένη χρηματοδότηση καθώς υπάρχει η οδηγία στο ΠΕΠ Αττικής να ενταχθούν έργα στην υποβαθμισμένη περιοχή της Αθήνας (πλατεία Θεάτρου κτλ.). Πάντως η ίδια ήταν αισιόδοξη πως θα βρεθούν τα χρήματα έστω και με την ένταξη του έργου στο Πράσινο Ταμείο.\nΜε την ευκαιρία τη ρώτησα και για το άλλο χρόνιο θέμα, αυτό της κατεδάφισης του αμαξοστασίου των ΗΛΠΑΠ στον Κεραμεικό. Για εκεί μου είπε ότι είναι πιό απλά τα πράγματα καθώς έχουν ολοκληρωθεί οι διαδικασίες και το μόνο που απομένει είναι να οριστεί τον ποσόν αποζημείωσης στην ΟΣΥ από ειδική εκτιμητική επιτροπή που έχει συσταθεί για τον σκοπό αυτό.\nΤέλος, με διαβεβαίωσε πως και τα δύο αυτά έργα είναι σε τελικό διαδικαστικό στάδιο και πολύ σύντομα θα υλοποιηθούν.\nPosted: Tue Mar 27, 2012 11:19 am Post subject:\nΧάλασε το κλειδί στα α.λιοσια. Αλλαγές 3 φορες απο αεροδρόμιο.\nPosted: Sun Feb 16, 2014 12:23 pm Post subject:\nΤα κλασικά προβλήματα αρχαιολογικής φύσης έκαναν την εμφάνισή τους και στην επέκταση της Γ3 προς Πειραιά\nΣε ό,τι αφορά τη Γ4, είχα διαβάσει προ ημερών ένα άρθρο που έλεγε ότι "παγώνει" λόγω μη ένταξης στο ΕΣΠΑ ή κάτι τέτοιο, αλλά έκτοτε τίποτα. Μάλιστα, τα περισσότερα από τα υπόλοιοα ρεπορτάζ αναφέρονται στο ότι προετοιμάζεται η δημοπράτηση του πρώτου τμήματος (Άλσος Βεΐκου - Ευαγγελισμός). Ξέρουμε κάτι;\nΓνώμη μου πάντως είναι ότι η εξαιρετικά σημαντική Γ4 έπρεπε να έχει κατασκευαστεί αν όχι στο βασικό έργο το πολύ στην πρώτη γενιά επεκτάσεων.\nPosted: Sat Jun 28, 2014 7:38 pm Post subject:\nΣύμφωνα με ρεπορτάζ του καλού δημοσιογράφου Αχιλλέα Χεκίμογλου, προωθείται η κατασκευή ολόκληρης της Γ4 (29 σταθμοί), των επεκτάσεων της Γ2 προς νότια (2 σταθμοί) και βορειοδυτικά (3 σταθμοί) και των έργων της Γ1 (υπογειοποίηση, νέος σταθμός "Καμίνια") με παραχώρηση όλου του συστήματος Μετρό και τραμ (αλλά και των δανειακών υποχρεώσεων) σε ιδιώτες για ορισμένα χρόνια. Πρόκειται για ένα εγχείρημα που δεν έχει ξανασυμβεί στην Ευρώπη και έχει μεγάλο ενδιαφέρον. Για να δούμε.


16 άξονες Ν.Δ.: Ακραίος νεοφιλελευθερισμός και καταστολή | Η Εφημερίδα των Συντακτών\nΖητά ισχυρή εντολή για να μην ξαναγίνουν εκλογές τον 15αύγουστο\nΗ παρουσίαση του προγράμματος της Ν.Δ. από τον Κυριάκο Μητσοτάκη αποκαλύπτει τις στοχεύσεις της σε όλο τους το εύρος. Επιθετικός νεοφιλελευθερισμός, άρση προστατευτικών ρυθμίσεων και αποχαλίνωση των «επενδυτών», αυταρχισμός, αποτελούν τους βασικούς άξονες του προγράμματος.\nΤα μέτρα που εξαγγέλθηκαν περιλαμβάνουν: μείωση του συντελεστή φορολογίας επιχειρήσεων από 28% σε 20%, μέσα σε δύο χρόνια, και του φόρου μερισμάτων από 10% σε 5%, ειδικά κίνητρα για την προσέλκυση επενδύσεων, απλοποίηση των διαδικασιών αδειοδότησης επενδυτικών σχεδίων, φιλικότερο επιχειρηματικό περιβάλλον (δηλαδή άρση κάθε προστατευτικού φραγμού για το περιβάλλον και τους ελεύθερους χώρους), συμπράξεις δημόσιου και ιδιωτικού τομέα.\nΕίναι προφανές λοιπόν ότι οι βασικοί στόχοι της Ν.Δ. εξυπηρετούν τα επιχειρηματικά συμφέροντα, διαμορφώνοντας ένα περιβάλλον απορρύθμισης, για την ενίσχυση της κερδοφορίας τους.\nΑπό την άλλη πλευρά, δεν βρίσκει κανείς ούτε λέξη για τους εργαζόμενους και την πλειοψηφία που έχει τσακιστεί από την κρίση. Οι προστατευτικές ρυθμίσεις για τους εργαζόμενους αφήνονται στην πρωτοβουλία των εργοδοτών (Δίνουμε κίνητρα στον ιδιωτικό τομέα, μειώνοντας τη φορολογία και απλοποιώντας τις γραφειοκρατικές διαδικασίες), ενώ τα δικαιώματα των εργαζομένων που αποδιαρθρώθηκαν πλήρως μέσα στην κρίση, μετατρέπονται σε κίνητρα για οικειοθελείς παροχές από τους εργοδότες και μάλιστα με τη μορφή της ιδιωτικής ασφάλισης ή της παροχής μετοχών (προφανώς για τα ανώτατα στελέχη των επιχειρήσεων).\nΣε ό,τι αφορά στο ασφαλιστικό, η μείωση των εισφορών δεν συνοδεύεται από καμία αναφορά στις συντάξεις, το ύψος τους, τον τρόπο υπολογισμού τους. Άλλωστε, οι προθέσεις της Ν.Δ. σε αυτό το πεδίο είναι γνωστές και συνίστανται στην θέσπιση ασφαλιστικού τύπου Πινοσέτ.\nΑκόμα, εξαγγέλλεται οριζόντια μείωση του ΕΝΦΙΑ, δηλαδή διατήρηση της ίσης επιβάρυνσης στους υπερχρεωμένους μικροϊδιοκτήτες πρώτων κατοικιών, με όσους διαθέτουν τεράστια ακίνητη περιουσία.\nΟι προτάσεις για την «ασφάλεια» δημιουργούν ανατριχίλα σε κάθε προοδευτικό πολίτη. Περιλαμβάνουν την αντιστροφή κάθε δημοκρατικής κατάκτησης των τελευταίων χρόνων: επαναφορά ομάδας ΔΕΛΤΑ και ενίσχυση ΔΙΑΣ, ενίσχυση της διαρκούς αστυνόμευσης, επαναφορά των κατάπτυστων φυλακών τύπου Γ, κατάργηση πανεπιστημιακού ασύλου.\nΌσα αναφέρονται σχετικά με την τόνωση των επενδύσεων στον ιδιωτικό τομέα και τους στόχους αύξησης επενδύσεων κατά 65 δισ. ευρώ, προερχόμενων από τον ιδιωτικό τομέα αποτελούν έκθεση ανεφάρμοστων ιδεών. Τα τελευταία χρόνια, παρά την αύξηση της κερδοφορίας των επιχειρήσεων συνεχίζεται η αποεπένδυση, αφού τα κέρδη των επιχειρήσεων δεν επανεπενδύονται, αλλά αποθησαυρίζονται ή δαπανώνται στην κατανάλωση αγαθών πολυτελείας.\nΈτσι, αυτό που μένει είναι οι σκανδαλώδεις διευκολύνσεις στο ιδιωτικό κεφάλαιο (που φυσικά θα πληρώνονται από τους εργαζόμενους και τους φτωχούς), η καταστολή και η παράδοση του περιβάλλοντος στο ιδιωτικό κεφάλαιο.\nΗ Ν.Δ. έχει δείξει σε κάθε ευκαιρία τις προθέσεις της και έχει κάνει σαφή την πολιτική που θα ακολουθήσει ως επόμενη κυβέρνηση. Απέναντι στην καταιγίδα των ακραίων νεοφιλελεύθερων μέτρων, την καταστολή και τη σκληρή λιτότητα, η λύση βρίσκεται στην ενίσχυση των αγώνων.\nΗ Λαϊκή Ενότητα (ΛΑ.Ε.) είναι η μόνη δύναμη της αριστεράς που έχει αποδείξει ότι βρίσκεται στην πρώτη γραμμή των κινημάτων, αλλά και έχει κατεύθυνση συγκρότησης αντιστάσεων και λύσης των προβλημάτων του λαού εδώ και τώρα. Έτσι, η ενίσχυσή της αποτελεί την καλύτερη εγγύηση για την αναγκαία αντιπολίτευση και τους αγώνες της επόμενης μέρας.\n*Υποψήφια βουλευτής βορείου τομέα Αθηνών με τη Λαϊκή Ενότητα.


10 Όμορφα φυτά για αρχάριους! | ediva.gr\nby ediva 08/06/2021\nwritten by ediva 08/06/2021\nΗ απόφαση να ξεκινήσεις τη δημιουργία του κήπου σου στη γωνία του μπαλκονιού σου μόλις πάρθηκε! 10 όμορφα φυτά για αρχάριους είναι εδώ και σε περιμένουν να ξεκινήσεις τον κήπο σου. Είναι επόμενο να αναρωτιέσαι από που θα ξεκινήσεις αυτό το όμορφο ταξίδι του πρασινοπολύχρωμου κήπου σου. Όντας και η ίδια αρχάρια ξεκίνησα ρωτώντας γύρω μου, οικογένεια, ανθοπωλεία και φυτώρια, ποιο φυτό να πάρω πρώτο. Πρώτο βήμα, προμηθεύσου τις γλάστρες που θες. Δεύτερο βήμα αγόρασε χώμα και τρίτο βήμα: χτίσε τον κήπο του μπαλκονιού σου!\nΔες ακόμη: 6 όμορφα και εντυπωσιακά φυτά για το μπάνιο σου!\nΠοια είναι τα κατάλληλα φυτά για το μπαλκόνι σου;\nΠρώτο από τα 10 πιο όμορφα φυτά για αρχάριους είναι η αγγελική. Η όμορφη αγγελική μου. Την πήρα πολύ μικρή και γρήγορα μεγάλωσε! Την ποτίζω καθημερινά τους καλοκαιρινούς μήνες και κάθε δεύτερη ή τρίτη μέρα τους χειμερινούς. Την Άνοιξη που μεγαλώνει απότομα το ένα από τα τρία της κλαδάκια είχε ψηλώσει πάρα πολύ και δεν ήταν καθόλου φουντωτή. Της έκοψα λοιπόν αυτό το κλαδάκι περίπου 5 πόντους και τώρα όλα τα υπόλοιπα ψηλώσανε. Extra bonus: ένα τέταρτο κλαδάκι ήρθε στη παρέα!\nΑντίστοιχα το βασιλικό μου τον πήρα σούπερ μικρό. Τις κρύες μέρες τον έβαζα μέσα στο σπίτι και τις υπόλοιπες απολαμβάνει τον ήλιο του μπαλκονιού μου. Τον ποτίζω τόσο συχνά ώστε να μην ξεραίνεται το χώμα. Το αγαπημένο μου tip: κόβω τις άκρες με τα λουλουδάκια που βγάζει και αμέσως μεγαλώνει!\nΟνομάζεται σανσιβέρια και είναι η ψηλόλιγνη φίλη μου που κοσμεί με τα σπαθωτά φύλλα της το μικρό μου μπαλκόνι. Αγόρασα ένα ψεκαστίρι όπου μέσα του έβαλα νερό και την ψεκάζω το χειμώνα δύο με τρεις φορές την εβδομάδα και νερό κανονικά κάθε δέκα μέρες. Ενώ το καλοκαίρι την ψεκάζω καθημερινά και νερό κάθε τρίτη μέρα. Να έχεις στο νου σου ότι κάθε φυτό συμπεριφέρεται διαφορετικά ανάλογα με το περιβάλλον στο οποίο βρίσκεται και κυρίως στο κρύο και στον ήλιο στα οποία εκτίθεται. Tip: η σανσιβέρια αντέχει και σε εσωτερικούς χώρους!\nΟ μυρωδάτος δύοσμος! Ανυπομονούσα να μεγαλώσει για τον συνδυάσω με ρούμι και λάιμ στο πιο απολαυστικό μοχίτο! Μέχρι τότε όμως απλά κουνάω τα φύλλα του για να μυρίζει το μπαλκόνι μου. Τον ποτίζω πολύ συχνά τους καλοκαιρινούς μήνες, ενώ το χειμώνα τον καλύπτω από το τσουχτερό κρύο. Tip: το συχνό κλάδεμα στις κορυφές του, του δίνει δύναμη να αναπτυχθεί.\nΔες επίσης: Πώς θα έχεις φρέσκα αρωματικά φυτά στην κουζίνα σου!\nΟι μαργαρίτες είναι τα πρώτα λουλούδια που μπήκαν στο μπαλκόνι μου. Μάλιστα σε δύο χρώματα, λευκό και ροζ-μωβ. Το χειμώνα θέλουν προστασία από το κρύο και το καλοκαίρι μπόλικο νερό. Tip: όταν κάποιο της λουλούδι ή μερικά της φύλλα ξεραθούν, αφαίρεσέ τα με ένα ψαλίδι.\nΗ σχέση μου με τον κισσό ξεκίνησε διαφορετικά από ότι με τα υπόλοιπα φυτά μου, αφού έκοψα ένα κλαδάκι του από έναν κισσό που βρήκα να στριφογυρίζει γύρω από ένα δέντρο στο δρόμο. Περίπου 15 εκατοστά έκλεψα, το έβαλα μέσα σε νερό και αφού έβγαλε ρίζες πήρε την θέση του σε μια μικροσκοπική γλαστρούλα. Tip: αν προσπαθήσεις το ίδιο, κόψε τα φύλλα που βρίσκονται προς την βάση του φυτού και μετά βάλε το μέσα σε νερό προκειμένου να το βοηθήσεις να ζήσει και να βγάλει ρίζες.\n7. Ωραίο φύλλο\nΩραίο φύλλο ή κολεός. Υπάρχουν πολλοί υπέροχοι συνδυασμοί των χρωμάτων πάνω στα φύλλα του! Ένα πολύ οικονομικό φυτό με μόλις 1,50 ευρώ το καθένα! Απ’ότι μου είπαν (και φαίνεται αλήθεια) είναι ιδιαίτερα ανθεκτικό στον ήλιο! Το ποτίζω καθημερινά και κόβω τα ξεραμένα ή μαραμένα φύλλα του!\nΣτη ρίγανή μου κόβω τις κορφές για να φουντώσει. Και μάλιστα αυτές τις κορυφές τις πλένω και έπειτα της στερεώνω κάπου για να ξεραθούν. Η απόλυτη προσθήκη στη σαλάτα μου. Αντέχει την ξηρασία και είναι πολύ ανθεκτική.\n9. Παχύφυτο εχεβέρια\nΤο πιο εντυπωσιακό παχύφυτο. Αναπτύσσεται σε φωτεινές και ημισκιερές τοποθεσίες. Τους χειμερινούς μήνες το ποτίζω μία φορά την εβδομάδα, ενώ τους καλοκαιρινούς δύο φορές και μερικά βράδια το ψεκάζω και με λίγο νεράκι. Αν τα φύλλα είναι αδύνατα ή μαλακά μπορούμε να τα αφαιρέσουμε.\nΤα γεράνια είναι ιδιαίτερα ανθεκτικά στις υψηλές θερμοκρασίες και στην ξηρασία. Αντέχει τον δυνατό ήλιο ενώ είναι λιγότερο ανθεκτικά στις χαμηλές θερμοκρασίες. Το χειμώνα θέλει πότισμα δύο φορές την εβδομάδα, ενώ τους καλοκαιρινούς μήνες θέλει τρεις φορές. Είναι επίσης σημαντικό κατά την διάρκεια της ανθοφορίας του να αφαιρούμε τα ξερά λουλούδια του. Extra tip: η αρχή της Άνοιξης είναι η κατάλληλη περίοδος για ένα αυστηρό κλάδεμα.\nTipsΙδέες για το σπίτιΦυτά - Λουλούδια


ΕΡΩΤΙΚΕΣ ΑΛΧΗΜΕΙΕΣ. Προκλητικά γλυκά, αφροδισιακά τρόφιμα, ροζ λιχουδιές και «απαγορευμένες» συνταγές για δύο JEAN MICHEL LORAIN - PDF\nΕΡΩΤΙΚΕΣ ΑΛΧΗΜΕΙΕΣ. Προκλητικά γλυκά, αφροδισιακά τρόφιμα, ροζ λιχουδιές και «απαγορευμένες» συνταγές για δύο JEAN MICHEL LORAIN\nDownload "ΕΡΩΤΙΚΕΣ ΑΛΧΗΜΕΙΕΣ. Προκλητικά γλυκά, αφροδισιακά τρόφιμα, ροζ λιχουδιές και «απαγορευμένες» συνταγές για δύο JEAN MICHEL LORAIN"\n1 taste TEYXOΣ #17 real &style ΚΥΡΙΑΚΗ Κυκλοφορεί στις 06/02/11 μαζί με τη Realnews Προκλητικά γλυκά, αφροδισιακά τρόφιμα, ροζ λιχουδιές και «απαγορευμένες» συνταγές για δύο JEAN MICHEL LORAIN Ο διάσημος chef σε αποκλειστικές δημιουργίες για σας! ΤΑΞΙΔΙ Στην παλαιότερη σκεπαστή αγορά του Παρισιού ΑΦΙΕΡΩΜΑ ΤΡΑΧΑΝΑΣ Εμπνευση από την παράδοση με μοντέρνα ματιά\n2 ΠΕΡΙΕΧΟΜΕΝΑ ΣΤΑΘΜΟΙ ΓΕΥΣΗΣ Ο γύρος του κόσμου με φεστιβάλ...6 ΣΤΙΣ ΑΓΟΡΕΣ ΤΟΥ ΚΟΣΜΟΥ Βόλτα στην πιο παλιά σκεπαστή αγορά του Παρισιού στο Marais...10 ΑΠΟΚΑΛΥΨΕΙΣ Ολα όσα θέλετε να ξέρετε για τα μυστικά της κουζίνας...14 ΚΑΛΕΙΔΟΣΚΟΠΙΟ Προτάσεις, ιδέες και νέα από τον κόσμο της γαστρονομίας...18 OΙ ΣΥΝΤΑΓΕΣ ΤΟΥ ΤΕΥΧΟΥΣ Η ΣΥΝΤΑΓΗ ΤΟΥ ΔΙΑΤΡΟΦΟΛΟΓΟΥ Σούπα με κυβάκια λαχανικών και τραχανά ΑΡΧΑΙΑ ΣΥΝΤΑΓΗ Γαλέος με σάλτσα από μούρα ΠΕΡΙ ΔΙΑΤΡΟΦΗΣ Ο Κλινικός Διατροφολόγος-Διαιτολόγος Γιάννης Γρηγοράκης μας διευκρινίζει όλα όσα πρέπει να ξέρουμε για τις διατροφικές μας συνήθειες...20 ΑΡΧΑΙΟΕΛΛΗΝΙΚΗ ΓΑΣΤΡΟΝΟΜΙΑ Σε κάθε τεύχος μαγειρεύουμε από μία συνταγή που έρχεται από τα βάθη της ιστορίας της κουζίνας των αρχαίων προγόνων μας...22 ΠΑΙΔΙΚΕΣ ΛΙΧΟΥΔΙΕΣ Δώστε στα μπισκοτάκια σχήματα ζώων και κάντε... παιχνίδι...24 BEST OF Οι αρωματικές καραμελίτσες Anis de Flavigny από τη Γαλλία «κρύβονται» σε συλλεκτικά κουτάκια με ζωγραφιές που απεικονίζουν την αγάπη...28 Ο Γιάννης Γκελντής δημιουργεί πιάτα για ένα δείπνο για δύο...32 ΓΛΥΚΟΣ ΠΕΙΡΑΣΜΟΣ Γλυκά που θα σας κάνουν να υποκύψετε στην... αμαρτία...44 Υπάρχουν αφροδισιακά τρόφιμα; Ιδού η απορία!...54 Τροφές στις αποχρώσεις του ροζ...56 MARKET STORIES Ανακαλύψαμε στην αγορά και σας προτείνουμε...58 ΑΓΟΡΑ Προϊόντα που θα βρείτε στην αγορά για γλυκές στιγμές...60 ΣΤΑ ΠΕΡΙΞ Ταβέρνες και εστιατόρια με ενδιαφέρουσα κουζίνα, τα οποία βρίσκονται εκτός Αθηνών...62 ΑΦΙΕΡΩΜΑ O τραχανάς, ένα σύμβολο της παραδοσιακής μας κουζίνας σε πρωτότυπες συνταγές...64 ΜΑΓΕΙΡΕΥΟΥΜΕ Απλές και νόστιμες συνταγές που απολαμβάνουμε με την παρέα μας και ένα ποτήρι μπίρα...74 ΜΙΧ Ν ΜATCH O διάσημος chef Jean Michel Lorain μάς παραχωρεί τρεις συνταγές του...80 ΓΑΣΤΡΟΝΟΜΙΚΟΣ ΠΡΟΟΡΙΣΜΟΣ Στη Λωζάνη ένας βραβευμένος chef φέρνει τον... ήλιο στο εστιατόριο La Table d Edgard...86 ΓΕΥΣΗ ΑΠΟ ΣΤΑΡ O Πηρς Μπρόσναν προτείνει την αγαπημένη του συνταγή...90 ΠΑΙΔΙΚΕΣ ΛΙΧΟΥΔΙΕΣ Τραγανά μπισκοτάκια ΟΙ ΣΥΝΤΑΓΕΣ ΤΟΥ ΓΙΑΝΝΗ ΓΚΕΛΝΤΗ Ταλαγάνι σχάρας με αφροδισιακή σαλάτα Φέτα σε φύλλο με μέλι, καρύδια και σουσάμι Πουτανέσκα Αστακομακαρονάδα Μαριναρισμένα ξερά σύκα με παγωτό καϊμάκι και βύσσινο Ζωμός του έρωτα (brodetto) Baby μοτσαρέλα με ντοματίνια σε κρέμα βασιλικού Πειρασμός Γαρίδες κοκτέιλ Υγρό κέικ σοκολάτας με τσίλι και κάρδαμο ΕΡΩΤΙΚΑ ΓΛΥΚΑ Μηλόπιτα Κέικ σοκολάτας Μπισκοτάκια με πολύχρωμη τρούφα Τάρτα με καφέ και σοκολάτα Μους ροδιού ΕΛΛΗΝΙΚΗ ΚΟΥΖΙΝΑ Σουπιές με μαρούλι (φρικασέ) ΤΡΑΧΑΝΑΣ Γαρίδες με τραχανά και ντοματούλες Τριλογία ελληνικών γεύσεων από χάχλες Σπανακοτυρόπιτα με τραχανά Σούπα τραχανά με γάλα, τυρί φέτα και κρουτόν Μινεστρόνε με χάχλες Κοτόπουλο με πουρέ λεμονιού και ξινόχονδρο Φιλετάκια χοιρινά και γλυκός τραχανάς ΟΙ ΣΥΝΤΑΓΕΣ ΤΟΥ JEAN MICHEL LORAIN Κρυσταλλικά ροδοπέταλα στο χρώμα της αγάπης...82 Ταρτάρ κόκκινου τόνου Φρέσκο κατσικίσιο τυρί με σαντιγί σχοινόπρασου ΓΕΥΣΗ ΑΠΟ ΣΤΑΡ Ζυμαρικά με μανιτάρια πορτσίνι real taste&style ΣΑΝΤΟΥΙΤΣ Σάντουιτς με χοιρομέρι Σάντουιτς με απάκι Σάντουιτς με καπνιστή πέστροφα Σάντουιτς με μανιτάρια Σάντουιτς με πιπεριές Φλωρίνης real taste&style real taste&style 5\n3 ΔΟΚΙΜΑΣΤΕ ΤΙΣ ΔΥΝΑΜΕΙΣ ΣΑΣ! Ποια είναι η αγαπημένη και πιο επιτυχημένη συνταγή σας; Ποια είναι η συνταγή που σας ζητούν όλοι, όταν καλείτε για φαγητό; Στείλτε μας λοιπόν αυτή τη συνταγή, αρκεί να προέρχεται από την παραδοσιακή ελληνική κουζίνα. Ο διαγωνισμός μας θα τρέχει από τον Φεβρουάριο 2011 έως τον Οκτώβριο 2011 και οι συνταγές θα κρίνονται από τους καταξιωμένους Ελληνες chef που συνεργάζονται με το περιοδικό μας. Οι τίτλοι των δέκα καλύτερων συνταγών και τα ονόματα των δημιουργών τους για τον κάθε μήνα, θα δημοσιεύονται στο real taste & style του μεθεπόμενου μήνα. Δηλ. οι δέκα νικητές του Φεβρουαρίου θα ανακοινωθούν στο τεύχος Απριλίου 2011, του Μαρτίου τον Μάιο και ούτω καθ εξής. Από αυτές τις 10 καλύτερες συνταγές του κάθε μήνα, οι τρεις πρώτες θα βραβεύονται με μεγάλα δώρα ενώ ταυτόχρονα θα είναι οι υποψήφιες για τον μεγάλο μας τελικό, που θα γίνει τον Δεκέμβριο Ο τόπος και ο χρόνος, καθώς και οι σεφ που θα κρίνουν τις υποψήφιες συνταγές του μεγάλου μας τελικού θα ανακοινωθούν στο τεύχος Νοεμβρίου. Ομως και οι υπόλοιπες 7 συνταγές του κάθε μήνα θα κερδίσουν δώρα. Και οι 90 συνταγές -10 κάθε μήναθα φιλοξενηθούν στο ειδικό τεύχος real taste & style, ΤΟ ΔΙΚΟ ΣΑΣ ΤΕΥΧΟΣ, το τεύχος των αναγνωστών του real taste & style, που θα κυκλοφορήσει τον Ιανουάριο real taste&style ΜΕΓΑΛΟΣ ΔΙΑΓΩΝΙΣΜΟΣ Για τα δώρα θα ενημερώνεστε μέσα από την ιστοσελίδα Παράλληλα οι realfm Αθήνας 97,8, realfm Θεσσαλονίκης 107,1 και οι παραγωγοί τους, θα είναι κοντά μας με συνεχείς ανακοινώσεις. ΜΕΓΑΛΑ ΔΩΡΑ Περιμένουμε τις συνταγές σας ηλεκτρονικά στο με fax: , ταχυδρομικώς στη διεύθυνση Λεωφ. Κηφισίας 197, Τ.Κ , Μαρούσι ή συμπληρώνοντας την on-line φόρμα που θα βρείτε στη σελίδα του διαγωνισμού μας στο site\n4 Κάθε φορά που βρίσκομαι στο Παρίσι, χαίρομαι να περνάω από το Μarais, ώστε να ικανοποιήσω τις καλλιτεχνικές και γαστρονομικές μου ανησυχίες. Τέχνη και Γαστρονομία σε όλο τους το μεγαλείο. Κάθε δρομάκι και μία γκαλερί, κάθε στροφή και ένα καφέ με ιδιαίτερη ατμόσφαιρα και καλλιτεχνικά πηγαδάκια. Εδώ θα βρείτε τις πιο γνωστές και προχωρημένες αίθουσες τέχνης του κόσμου και θα ενημερωθείτε για τις πιο σύγχρονες τάσεις στην τέχνη. Οι μεγαλύτεροι παγκοσμίως ζωγράφοι, γλύπτες, φιλόσοφοι πέρασαν από αυτή τη γειτονιά. Δεν είναι τυχαίο που εδώ βρίσκεται το Μουσείο Πικάσο. Marché des Enfants Rouges ή, στα ελληνικά, Αγορά των Κόκκινων Παιδιών, όνομα που ακούστηκε περίεργα την πρώτη φορά. Η ιστορία της, ακόμα πιο εντυπωσιακή. Από το 1982 έχει ανακηρυχθεί Ιστορικό Μνημείο της γαλλικής πρωτεύουσας. Η αγορά κτίστηκε από τον Λουδοβίκο 13ο το Ο Perceval Noblet, αρχιξυλουργός του βασιλιά, δημιούργησε θόλο που ακουμπούσε σε 16 τεράστιες δρύινες κολόνες και διαδρόbyrealnews ΣΤΙΣ ΑΓΟΡΕΣ ΤΟΥ ΚΟΣΜΟΥ MARCHE DES ENFANTS ROUGES ΤΕΧΝΗ 10 real taste&style ΚΑΙ ΓΑΣΤΡΟΝΟΜΙΑ Στην καρδιά του Παρισιού, στο Marais, την περίφημη γειτονιά των καλλιτεχνών, ανακαλύψαμε την παλαιότερη σκεπαστή αγορά της γαλλικής πρωτεύουσας. Ελάτε μαζί μας σε έναν περίπατο, για μια «ξεχωριστή» προσέγγιση στον κόσμο της γαλλικής γαστρονομίας. κείμενο-φωτογραφίες: Σίσσυ Νίκα TAΞΙΔΙ στο παρισι μους κυκλικούς. Εδώ, η αδελφή του Φραγκίσκου Α' και μητέρα του Ερρίκου Ε, η Marguerite de Valois, είχε δημιουργήσει το πρώτο ορφανοτροφείο του Παρισιού. Εντυνε τα παιδιά με κόκκινα παλτουδάκια - το χρώμα της αγάπης, της αφοσίωσης, της χριστιανικής φιλανθρωπίας. Από εκεί προήλθε και το όνομα της αγοράς. Στο προαύλιο του ιδρύματος υπήρχαν αγελάδες που προμήθευαν γάλα όλη την περιοχή μέχρι το 1914 και τα χρήματα πήγαιναν για φιλανθρωπία. Κυριολεκτικά, μια πανδαισία! Περνώντας την πύλη της αγοράς θα διαπιστώσετε τι σημαίνει κουλτούρα γεύσεων. Ο,τι πιο φρέσκο, ό,τι πιο φίνο, θα το βρείτε εδώ! Θα ενθουσιαστείτε με την ατμόσφαιρα, τα χρώματα, τα αρώματα, την καθαριότητα και την εξαιρετική παρουσίαση των αγαθών. Πρώτο κιόσκι, αυτό με τα άγρια μανιτάρια. Η Monique, με κυνηγετική περιβολή και κούκλα, θα σας εξηγήσει τα πάντα για τον μικρόκοσμο των μανιταριών που μαζεύει μετά τη βροχή από τα γύρω δάση. Ο τρόπος που τα έχει στήσει είναι μοναδικός. Ενας ολόκληρος κήπος με βρύα και πάνω τα βασιλομανίταρα, οι μορχέλες και οι τρομπέτες σαν γλυπτά της φύσης. Διαλέγουμε προσεκτικά και τα βάζει σε χάρτινα δισκάκια. Δίπλα, ο Alain πουλάει τρούφες Βουργουνδίας. Θα σας πει πώς θα τις «χειριστείτε», γιατί, όπως λέει χαριτολογώντας, είναι πολύτιμες, θέλουν χάδι και μισούν το νερό. Τις καθαρίζουμε real taste&style 11\n5 ΠΕΡΙ ΔΙΑΤΡΟΦΗΣ ΑΝΤΙΜΕΤΩΠΙΖΟΝΤΑΣ ΤΗ ΧΡΟΝΙΑ ΚΟΠΩΣΗ Το σύνδρομο της χρόνιας κόπωσης εμφανίζεται σε ολοένα και περισσότερους, εξαιτίας του βεβαρημένου τρόπου ζωής. Μάλιστα, θα μπορούσαμε να πούμε ότι αποτελεί μια σύγχρονη επιδημία. Δημήτρης Γρηγοράκης, MSc, Κλινικός διαιτολόγος - διατροφολόγος Hπερίπτωση της έντονης κόπωσης δεν βελτιώνεται με την ξεκούραση και επιδεινώνεται με κάθε φυσική ή νοητική δραστηριότητα. Αδυναμία, μυαλγίες, διαταραχή της μνήμης ή/και της ικανότητας συγκέντρωσης, αϋπνία, καθώς και κόπωση, που διαρκεί περισσότερο από 24 ώρες ύστερα από έντονη προσπάθεια, είναι μερικά από τα συμπτώματα της χρόνιας κόπωσης. Υπολογίζεται ότι σε κάθε άτομα αντιστοιχούν περίπου δύο, τα οποία εμφανίζουν τα χαρακτηριστικά της χρόνιας κόπωσης. Προκειμένου να αναφερθούμε σε χρόνια κόπωση θα πρέπει να εκπληρώνονται δύο βασικά κριτήρια: α. Σοβαρού βαθμού χρόνια κόπωση διάρκειας τουλάχιστον 6 μηνών. β. Συνύπαρξη τεσσάρων ή περισσότερων από τα ακόλουθα συμπτώματα: Διαταραχή της μνήμης ή της ικανότητας συγκέντρωσης, πονόλαιμος, μυαλγία, κεφαλαλγία, πονοκέφαλος και ύπνος που δεν αναζωογονεί. Πολλοί ερευνητές πιστεύουν ότι η χρόνια κόπωση σχετίζεται με διαταραχή του ανοσοποιητικού συστήματος, ενώ πιθανοί παράγοντες συνδέονται με τους ενδοκρινείς αδένες και με το κεντρικό νευρικό σύστημα. Ο ρόλος του οξειδωτικού στρες φαίνεται να είναι ουσιαστικός τόσο στην εμφάνιση χρόνιας κόπωσης, όσο και ως αποτέλεσμα αυτής. 20 real taste&style Αντιοξειδωτική διατροφή ORAC Η αντιοξειδωτική διατροφή ORAC αποτελεί σημαντικό βοήθημα στον περιορισμό των συμπτωμάτων της χρόνιας κόπωσης. Το αμερικανικό υπουργείο Γεωργίας (USDA) συστήνει την πρόσληψη μονάδων ORAC. Τροφές με υψηλή αντιοξειδωτική ικανότητα ORAC (>6.000 ORAC/100 γρ.) και κατ ουσία απαραίτητες για την αντιμετώπιση της χρόνιας κόπωσης, αποτελούν τα δαμάσκηνα (αποξηραμένα και φρέσκα), τα αποξηραμένα μήλα, τα φασόλια, οι φακές, τα πράσινα φασολάκια, οι αγκινάρες, τα καρύδια, τα φουντούκια, τα διάφορα βότανα και μυρωδικά, το ακατέργαστο ρύζι και η μαύρη σοκολάτα. Τρόφιμα που βοηθούν κατά της χρόνιας κόπωσης Φρούτα και λαχανικά εποχής (ωμά τρόφιμα), όσπρια, δημητριακά ολικής αλέσεως, ψάρια και θαλασσινά, ξηροί καρποί, μαύρη σοκολάτα, κακάο, κοτόπουλο, συκώτι, αβγά, μουρουνέλαιο, σκόρδο, μαγιά. Τρόφιμα στα οποία λέμε «όχι» Ζάχαρη, γλυκά, ζωικά λίπη, τρόφιμα που προκαλούν αλλεργίες, όπως τεχνικές γλυκαντικές ουσίες, χημικά πρόσθετα, κατάχρηση καφέ, αλκοόλ, τυποποιημένα τρόφιμα. ΣΟΥΠΑ ΜΕ ΚΥΒΑΚΙΑ ΛΑΧΑΝΙΚΩΝ ΚΑΙ ΤΡΑΧΑΝΑ ΥΛΙΚΑ ΓΙΑ 4 ΑΤΟΜΑ 4 μέτριες πατάτες 5 καρότα 4 κολοκυθάκια 1 μέτριο μπρόκολο, χωρισμένο στα μπουκετάκια του 2 φλ. του τσαγιού τραχανάς ξινός λίγο ελαιόλαδο 3 φρέσκα κρεμμυδάκια, ψιλοκομμένα 2 ξερά κρεμμύδια, ψιλοκομμένα 2 σκελίδες σκόρδο, ψιλοκομμένες 1/2 ματσάκι ψιλοκομμένος μαϊντανός αλάτι και πιπέρι 2 κ.σ. αλεύρι 4 ποτήρια νερό ΤΡΟΠΟΣ ΠΑΡΑΣΚΕΥΗΣ Καθαρίζουμε τα λαχανικά και τα κόβουμε όλα μαζί σε κυβάκια. Σε μεγάλη κατσαρόλα ζεσταίνουμε λίγο ελαιόλαδο και σοτάρουμε τα φρέσκα και τα ξερά κρεμμύδια, καθώς και το σκόρδο, μέχρι να ροδίσουν. Σοτάρουμε και τα κομμένα λαχανικά για 2 λεπτά, μέχρι να ροδίσουν ελαφρά, και στη συνέχεια ρίχνουμε το αλεύρι, ανακατεύοντας καλά. Σβήνουμε με το νερό, αλατοπιπερώνουμε και σιγοβράζουμε τα λαχανικά, μέχρι να μαλακώσουν. Δέκα λεπτά πριν από το τέλος προσθέτουμε τα μπουκετάκια του μπρόκολου και τον τραχανά, ρίχνοντας λίγο ακόμη νερό, αν χρειαστεί. Πριν αποσύρουμε την κατσαρόλα από τη φωτιά, προσθέτουμε τον μαϊντανό, αλατοπιπερώνουμε και μαγειρεύουμε για 1 λεπτό ακόμα. Σερβίρουμε τη σούπα ζεστή. ΣΧΟΛΙΑ: Ενα «παραδοσιακό» κοκτέιλ αντιοξειδωτικών μονάδων ORAC. Ο τραχανάς είναι μία τροφή πλούσια σε πρωτεΐνες, αφού αποτελείται από αβγά, γάλα και αλεύρι. Ο συνδυασμός του με λαχανικά και μυρωδικά αποτελεί ένα πλήρες γεύμα, κατάλληλο για όσους αντιμετωπίζουν πρόβλημα χρόνιας κόπωσης. Αν και το «άπλωμα του τραχανά», ως λαϊκή έκφραση, αναφέρεται σε κάποιον που αργοπορεί χαρακτηριστικά, το παραδοσιακό αυτό προϊόν αξίζει την υπομονή όλων όσοι αναζητούν απλές και υγιεινές τροφές στο πιάτο τους. Η συνταγή αποδίδει περίπου μονάδες ORAC/μερίδα! real taste&style 21\n6 Τις συνταγές επιμελήθηκε ο Γιάννης Γκελντής, executive chef του εστιατορίου Ορίζοντες Λυκαβηττού ΔΕΙΠΝΟ ΓΙΑ ΔΥΟ Τι να κάνει ο Αγιος Βαλεντίνος με ένα δείπνο; Μα, φυσικά, να δημιουργήσει απολαυστικές συνταγές, τις οποίες μαγειρεύει εκείνος για εκείνη ή το αντίστροφο. Μόνο που τα υλικά που σας δίνουμε είναι για 4 άτομα! Τις έχετε, λοιπόν, έτοιμες για κάθε περίσταση. Εδώ, απλώς, τις «κόβετε» στη μέση. του Γιάννη Γκελντή φωτογραφίες: Κωνσταντίνος Καφίρης Kάποτε ο Stan Rougier (δάσκαλος και ιερέας) είπε: «Αν δεν μοιραστούμε τη φλόγα με τους φίλους... είναι καταδικασμένη να σβήσει», και εγώ, παρακινούμενος από τον μήνα των ερωτευμένων, συμπληρώνω λίγο πιο αιρετικά: πόσο μάλλον αν δεν τη μοιραστούμε με το έτερόν μας ήμισυ! Πιστεύοντας ή όχι στον Αγιο των ερωτευμένων, θεωρώντας ή όχι τη 14η Φεβρουαρίου εμπορική και μόνον γιορτή, δεν μπορεί κανείς να αμφισβητήσει ότι -τουλάχιστον από μαγειρικής πλευράς- αυτή η ημέρα είναι μία πρόκληση. Εγώ, λοιπόν, ετοίμασα για σας ορισμένες «ανήθικες» συνταγές! Αν και πρόκειται για αυθαίρετες δικές μου επιλογές, οι οποίες πηγάζουν από την πολύχρονη ενασχόλησή μου στον χώρο της γεύσης, σκοπός μου είναι να σας δώσω ιδέες για δημιουργία, με αποκλειστική πρόθεση, μετά την προσωπική ιεροτελεστία του μαγειρέματος, να γευτεί κάποιος τους καρπούς του έρωτα... Ξεκινώ, λοιπόν, με τις συνταγές που φαντάζομαι ότι μπορεί Εκείνος να ετοιμάσει για να γιορτάσει με το αντικείμενο του πόθου του. Δεν χρειάζεται να... τρέμετε! Ούτε να έχετε άγχος, ούτε να σκέφτεστε τις δυσκολίες της κατσαρόλας! Πρακτικά και μόνο, όπως άλλωστε οι άνδρες σκέφτονται, πάρτε τα υλικά, ακολουθήστε τις οδηγίες και «υποταχθείτε» στην ιδέα ότι η συγκεκριμένη ημέρα έχει επινοηθεί για να εξυπηρετεί τις επιθυμίες της γυναίκας! 32 real taste&style ΥΛΙΚΑ 4 φέτες ταλαγάνι (100 γρ. η καθεμία) 1 βολβός βανίλιας 2 κόκκοι μαύρο πιπέρι 400 ml γλυκό λευκό κρασί ΓΙΑ ΤΗ ΣΑΛΑΤΑ 1 ματσάκι baby ρόκα 60 γρ. βαλεριάνα 1 μικρό ματσάκι ραντίσιο (ψιλοκομμένο) 10 φύλλα γαλλικό μαρούλι (ψιλοκομμένο) 10 γρ. κουκουνάρι 40 γρ. σταφίδες ξανθές 60 γρ. καρυδόψιχα ΓΙΑ ΤΟ ΝΤΡΕΣΙΝΓΚ 100 ml ελαιόλαδο 40 ml λευκό μπαλσάμικο 10 γρ. πολτοποιημένο κάρδαμο αλάτι, πιπέρι ΤΡΟΠΟΣ ΠΑΡΑΣΚΕΥΗΣ Μαρινάρουμε το ταλαγάνι στο κρασί με τον βολβό βανίλιας και το πιπέρι για περίπου 1 ώρα. Το ψήνουμε σε τηγάνι σχάρας ή στη σχάρα στον φούρνο. Το διατηρούμε ζεστό. Ετοιμάζουμε το ντρέσινγκ χτυπώντας στο μπλέντερ όλα τα υλικά. Σε μπολ βάζουμε τα σαλατικά και τους ξηρούς καρπούς, περιχύνουμε και ανακατεύουμε καλά με το ντρέσινγκ. Σερβίρουμε σε πιάτο το ζεστό ταλαγάνι και συνοδεύουμε με την αφροδισιακή σαλάτα. ΤΑΛΑΓΑΝΙ ΣΧΑΡΑΣ ΜΕ ΑΦΡΟΔΙΣΙΑΚΗ ΣΑΛΑΤΑ real taste&style 33\n7 Kαι αφού μαγείρεψε Εκείνος, ήρθε η στιγμή να μαγειρέψει Εκείνη για τον εκλεκτό της καρδιάς της. Προτείνω λοιπόν ένα μαγειρικό ταξίδι, στο οποίο θα αφεθείτε και θα μαγειρέψετε με την καρδιά και την ψυχή σας! Νιώστε, ονειρευτείτε, τολμήστε! Και να έχετε στο μυαλό σας ότι παρόλο που οι γυναίκες είναι αυτές που φημίζονται για ρομαντισμό, οι στατιστικές έρχονται να καταρρίψουν τον μύθο. Ετσι την ημέρα του Αγίου Βαλεντίνου οι μισοί άνδρες ετοιμάζουν κάτι εξαιρετικό για τις γυναίκες, ενώ μόνο το ένα τρίτο από τις γυναίκες κάνει μια αντίστοιχη κίνηση. Εσείς, όμως έχετε κάθε λόγο να ανατρέψετε τη... στατιστική! Δημιουργήστε τις συνθήκες για ένα ωραίο και ρομαντικό βράδυ μαζί. Ζεστή ατμόσφαιρα με αναμμένα αρωματικά κεριά, καλό κρασί, κατάλληλη μουσική, σαγηνευτικό άρωμα και ανάλογη αμφίεση είναι αυτά που θα ολοκληρώσουν την απόλαυση ενός καλομαγειρεμένου και φροντισμένου φαγητού. Οι συνταγές που σας προτείνω είναι τρυφερές, προκλητικές και σίγουρης επιτυχίας. Σας εύχομαι ολόψυχα, καλά, παράτολμα, αισθησιακά (ανήθικα;) μαγειρέματα. ΖΩΜΟΣ ΤΟΥ ΕΡΩΤΑ (BRODETTO) ΥΛΙΚΑ 1 κιλό ψάρια για σούπα (αφρόψαρα), καθαρισμένα και φιλεταρισμένα 100 γρ. φρέσκες γαρίδες καθαρισμένες 200 γρ. καλαμάρι καθαρισμένο 100 γρ. μύδια ψίχα 100 ml ελαιόλαδο 150 γρ. κρεμμύδια ψιλοκομμένα 1 σκελίδα σκόρδο ψιλοκομμένη 600 γρ. φρέσκες ντομάτες τριμμένες 150 ml λευκό αρετσίνωτο κρασί 1 λίτρο νερό 1/2 ματσάκι μαϊντανός ψιλοκομμένος ΤΡΟΠΟΣ ΠΑΡΑΣΚΕΥΗΣ Σε κατσαρόλα βάζουμε το ελαιόλαδο και τσιγαρίζουμε τα κρεμμύδια και το σκόρδο. Σβήνουμε με το κρασί, προσθέτουμε τις τριμμένες ντομάτες και αλατίζουμε. Προσθέτουμε 1 λίτρο ζεστό νερό και τις γαρίδες μαζί με τα ψάρια και το καλαμάρι και αφήνουμε να βράσουν για περίπου 20 λεπτά. Βάζουμε τον μαϊντανό, τα μύδια, αλατίζουμε και χαμηλώνουμε τη φωτιά, αφήνοντας να σιγοβράσουν για 15 λεπτά ακόμη. Σερβίρουμε με κριτσίνια ηλιόσπορου ή φρέσκο καψαλισμένο ψωμί. 38 real taste&style real taste&style 39\n8 ΓΛΥΚΟΣ ΠΕΙΡΑΣΜΟΣ ΕΡΩΤΙΚΕΣ... ΔΑΓΚΩΜΑΤΙΕΣ Μήλα, σοκολάτα και χρωματιστά τρουφάκια, πικροί κόκκοι καφέ και ροζ κόκκοι ροδιού της ευτυχίας! Οταν η Εύα δάγκωσε το μήλο της αμαρτίας, όλα τα περί έρωτος άλλαξαν ή μήπως όχι; Πάντως εδώ και χιλιάδες χρόνια, η αναζήτηση του ελιξηρίου στις τροφές παραμένει πάντοτε επίκαιρη και πάντοτε δελεαστική. Ενώ ο «πολιούχος» των ερωτευμένων, Αγιος Βαλεντίνος, προστάζει την απόλαυση γλυκών αμαρτιών! Τις συνταγές ετοίμασε ο ζαχαροπλάστης Λευτέρης Τσότρας του ξενοδοχείου Saint George Lycabettus ΜΗΛΟΠΙΤΑ ΥΛΙΚΑ ΓΙΑ ΤΗ ΒΑΣΗ 240 γρ. βούτυρο 180 γρ. ζάχαρη άχνη 2 αβγά 60 γρ. αμύγδαλο πούδρα 450 γρ. αλεύρι ΓΙΑ ΤΗ ΓΕΜΙΣΗ 6 κόκκινα μήλα καθαρισμένα και κομμένα σε κομμάτια 2 κόκκινα μήλα κομμένα σε λεπτές φέτες με τη φλούδα τους 100 γρ. ζάχαρη 1 κ.σ. κανέλα σκόνη 50 ml γρεναδίνη real taste&style 44 ΤΡΟΠΟΣ ΠΑΡΑΣΚΕΥΗΣ Βάζουμε στο μίξερ το βούτυρο και τη ζάχαρη άχνη και τα χτυπάμε στη δυνατή ταχύτητα μέχρι να αφρατέψουν. Ρίχνουμε τα αβγά και τέλος σιγά σιγά το αλεύρι και την πούδρα αμυγδάλου. Βγάζουμε τη ζύμη από το μίξερ και την βάζουμε στο ψυγείο για μισή ώρα «να ξεκουραστεί». Ανοίγουμε τη ζύμη με τον πλάστη και φτιάχνουμε ένα λεπτό φύλλο. Το στρώνουμε στη φόρμα τάρτας και τρυπάμε με ένα πιρούνι. Σε κατσαρόλα βάζουμε τα 6 από τα 8 μήλα, τη ζάχαρη και την κανέλα. Βράζουμε μέχρι να μαλακώσουν τα μήλα. Τα βάζουμε στο μπλέντερ με τη γρεναδίνη και τα χτυπάμε μέχρι να ομογενοποιηθεί το μίγμα. Το αδειάζουμε στην τάρτα και από πάνω στρώνουμε τις λεπτές φέτες από τα δύο μήλα. Ψήνουμε σε προθερμασμένο φούρνο στους 200 C για 45 λεπτά. Μόλις η μηλόπιτα είναι έτοιμη, την αφήνουμε να κρυώσει και αμέσως μετά κόβουμε σε τρίγωνα κομμάτια. Γαρνίρουμε με φραγκοστάφυλο και σερβίρουμε.\n9 ΓΕΥΣΕΙΣ ΒΑΜΜΕΝΕΣ ΡΟΖ! Αγαπώ το ροζ! Και αν κάποιοι το θεωρούν γλυκερό, ποιος νοιάζεται; Είναι, σύμφωνα με την ψυχολογία, το χρώμα της ευτυχίας, του ρομαντισμού και της ανεμελιάς. Κι έτσι, πέρα από τα... ροζ συννεφάκια, εγώ χτίζω ένα μικρό βασίλειο, κάτι σαν τεράστιο ροζ μαλλί της γριάς -φανταστείτε το- και σας προτρέπω, με αφορμή την ημέρα των ερωτευμένων, να δοκιμάσουμε νοστιμιές... χρώματος ροζ. της Μαρίας Καλοπούλου Ξ έρετε πότε, ποιος και πώς έφτιαξε πρώτος το «μαλλί της γριάς», εκείνο το χνουδωτό, σαν σύννεφο, γλύκισμα από ζάχαρη, που ξετρελαινόμαστε να κρατάμε στο χέρι όταν πηγαίνουμε στο λούνα παρκ και στα εναπομείναντα πανηγύρια; Οι William Morrison και John C. Wharton, το 1897, οι οποίοι παρασκεύαζαν καραμέλες στη Νάσβιλ του Τενεσί των ΗΠΑ, είχαν τη φαεινή ιδέα να κατασκευάσουν μία συσκευή που ζεσταίνει τη ζάχαρη σε ένα περιστρεφόμενο μπολ με μικροσκοπικές τρύπες. Καθώς το μπολ περιστρέφεται, η καραμελωμένη ζάχαρη πιέζεται στις μικρές τρύπες, δημιουργώντας ένα αφράτο γλύκισμα που λιώνει στο στόμα. Τώρα που το μάθαμε, ξέρουμε σε ποιους οφείλουμε ένα... μεγάλο ευχαριστώ για αυτή την απλή, παιδική, «ροζένια» απόλαυση στη ζωή μας! «ΟΚ», λοιπόν, νομίζω ότι πιάσατε το νόημα... Εκτός από τις ροζ ιστορίες, τα ροζ μυθιστορήματα και τις ροζ... γραμμές (χμ, χμ!) αποφασίσαμε, εν όψει Αγίου Βαλεντίνου, να συλλέξουμε και μερικά ροζ τρόφιμα, εκ των οποίων άλλα είναι «αφροδισιακά», άλλα παράξενα και άλλα χρήσιμα για την υγεία μας. Σαν τον ροζ σολομό, ο οποίος ξεπέρασε με ευκολία την παραδοσιακή κουζίνα των σκανδιναβικών χωρών και της Ρωσίας, για να πάρει περίοπτη θέση στα επίσημα τραπέζια όλης της υφηλίου. Ενα ιδιαίτερο έδεσμα θαλασσινής γεύσης, φρέσκος ή καπνιστός, είναι μια πολύτιμη τροφή, με τεράστια διατροφική αξία και ευεργετικές ιδιότητες για υγιές δέρμα, ισχυρό ανοσοποιητικό σύστημα, γερή καρδιά και διαύγεια νου! Στον σολομό κάνει καλή παρέα το ροζ πιπέρι, δημιουργώντας ένα αρμονικό ζευγάρι. Το ροζ πιπέρι δεν είναι καυτερό, αντίθετα είναι πολύ αρωματικό, με πολύ ελαφριά, γλυκιά γεύση και χρησιμοποιείται σε σαλάτες, γλυκά ή όπου δεν θέλουμε έντονη τη γεύση του πιπεριού. Μία θέση εδώ κέρδισε και το ζαμπόν, λόγω χρώματος σάρκας, φυσικά. Οταν προέρχεται από το μπούτι του ζώου, αποτελεί πηγή πρωτεϊνών, βιταμινών του συμπλέγματος Β, πλούσιο σε ψευδάργυρο, κάλιο, σίδηρο και μαγνήσιο. Οσον αφορά τα λιπαρά, το ζαμπόν από μπούτι περιέχει πολύ λίγα ανάμεσα στις ίνες του, μιας και όλο το λίπος (κορεσμένο) είναι συγκεντρωμένο στην «μπορντούρα» που βρίσκεται γύρω, ενώ 1 λεπτή φέτα περιέχει 34 θερμίδες. Τη θέση τους στις ροζ μας σελίδες κέρδισαν τα «πονηρά» φασόλια, όχι ακριβώς για το χρώμα τους(!) αλλά γιατί το έτος 328 παρατηρήθηκε από τον Αγιο Ιερώνυμο ότι ασκούσαν σεξουαλική διέγερση. Η ανακάλυψη αυτή τον ώθησε να απαγορεύσει την κατανάλωση φασολιών στο ποίμνιό του. Οι παγανιστές, πάλι, είχαν αντίθετη γνώμη, γιατί την εποχή του Καρναβαλιού πρόσφεραν στους καλεσμένους τους σούπα από φασόλια, με σκόρδο και δεντρολίβανο. Η σούπα αυτή είχε... μεγάλη φήμη! Βατόμουρα, φραμπουάζ και φράουλες, φρούτα χρώματος ροζ, έχουν αποκτήσει ερωτική φήμη, λόγω... κινηματογράφου, σχήματος, χρώματος, υφής, παρά χάρη στα συστατικά τους, αν και είναι πλούσια σε βιταμίνη C και ψευδάργυρο - συστατικά, πάντως, που αναφέρεται ότι αυξάνουν την ενδογενή παραγωγή τεστοστερόνης. Καταλαβαίνετε! Για το τέλος άφησα ένα σπάνιο και ιδιαίτερο προϊόν. Το ροζ αλάτι Ιμαλαΐων! Πρόκειται για ένα ορυκτό, αποτέλεσμα της αποστράγγισης στις αμόλυντες αρχέγονες θάλασσες των Ιμαλαΐων. Το ροζ αυτό αλάτι είναι, για εκατομμύρια χρόνια, εμπλουτισμένο με φυσικό τρόπο με μέταλλα και ιχνοστοιχεία, ενώ η τέλεια κρυσταλλική δομή του προέρχεται από την τεράστια πίεση που δημιουργείται από τα βουνά των Ιμαλαΐων. Τι δίνει όμως αυτό το υπέροχο ροζ χρώμα; Η απάντηση είναι ο σίδηρος. Η λεπτή του γεύση δίνει μια φυσική φρεσκάδα στο φαγητό, ενώ ταιριάζει θαυμάσια, λόγω των ιωδιούχων συστατικών του, με κρεατικά. Ροζ, λοιπόν, είναι το χρώμα που εξολοθρεύει τις «μαύρες» σκέψεις, ροζ για μια περίοδο δύσκολη και μεταβατική, ροζ και στο τραπέζι μας! 56 real taste&style\n10 ΑΦΙΕΡΩΜΑ ΑΠΛΩΣΤΕ ΤΟΝ ΤΡΑΧΑΝΑ! Σύμβολο της παραδοσιακής μας κουζίνας, με παραλλαγές ανάλογες της εντοπιότητας των προϊόντων της ελληνικής υπαίθρου. Γεύση αυθεντική βουνίσια, αλλά και θαλασσινή, ανέγγιχτη, όταν «συντροφεύει» τον πλούτο της θάλασσας. Αρμονικός γευστικός συνδυασμός υψηλής διατροφικής αξίας που «δένει» απόλυτα με χειμωνιάτικα δείπνα δίπλα στο τζάκι. κείμενο-φωτογραφίες: Σίσσυ Νίκα A ν και ο τραχανάς είναι μια διαχρονική γαστρονομική αξία, για κάποια χρόνια και μέχρι πρόσφατα είχε χάσει κάτι από την αίγλη του. Ισως κάποιοι ήθελαν να ξεχάσουν τα παιδικά χρόνια στο χωριό, με τον τραχανά παρόντα σε πολλές από τις καθημερινές μαγειρικές της μαμάς. Τα τελευταία χρόνια, όμως, επανήλθε δυναμικά στον γαστρονομικό χάρτη, αφού διάσημοι σεφ τον αναζήτησαν και τον χρησιμοποίησαν στα πιάτα τους. Ο τραχανάς ανέβηκε πολύ στην προσωπική μου εκτίμηση όταν, στη συνάντηση με τον φίλο Carlo Petrini, πρόεδρο του μεγαλύτερου γαστρονομικού κινήματος Slow Food, ο chef Βασίλης Μήλιος τον περιέλαβε σε κάποια από τα αυθεντικά ελληνικά πιάτα που ετοίμασε ειδικά για εκείνον. Ο Petrini μού ζήτησε περισσότερες πληροφορίες και έτσι αναγκάστηκα να αναζητήσω τις ρίζες του τραχανά, τις διαφορετικές εκδοχές του ανά την Ελλάδα, αλλά και ιδιαίτερες συνταγές του. Κατά σύμπτωση, τον ίδιο μήνα «συνάντησα» ελληνικό τραχανά να συνοδεύει μια «πολύ προχωρημένη» σαλάτα στον παρισινό ναό της γαστρονομίας Ladurée. Το μέλλον του φαίνεται να διαγράφεται λαμπρό! Η θρεπτική του αξία είναι μεγάλη, αφού περιέχει μέταλλα και ιχνοστοιχεία, όπως ασβέστιο, κάλιο, μαγνήσιο, σελήνιο, σίδηρο, φώσφορο, αλλά και πρωτεΐνες. Οι ιστορικοί γεύσης θέλουν τον τραχανά να είναι εξέλιξη του χυλού, με τον οποίο τρέφονταν οι Ελληνες και οι Ρωμαίοι στην αρχαιότητα. Ο γνωστός Απίκιος τον αναφέρει με το όνομα tractae. Στην αρχαία Ελλάδα, η «τράκτα» ήταν μικρά μπαλάκια αποξηραμένης ζύμης με αλεύρι, τυρί ή λάδι. Αλλοι υποστηρίζουν ότι προέρχεται από τα βάθη της Περσίας. Τελικά, ίσως ο τραχανάς να αποτελεί έναν συνδετικό κρίκο στη γαστρονομική ταυτότητα Ανατολής και Δύσης. Η αλήθεια είναι ότι σήμερα, με μικρές παραλλαγές στη μορφή και τη σύνθεση, τον συναντάμε στις εθνικές κουζίνες του κόσμου. Παιδικές αναμνήσεις... Θυμάμαι ακόμη έντονα τις αγαπημένες αποδράσεις στο Ναύπλιο όταν ήμουν παιδί, με τη γιαγιά μου να αναζητά το καλύτερο αιγοπρόβειο γάλα του Μαΐου, το οποίο, όπως έλεγε, ήταν μυρωδάτο και πλούσιο, για να φτιάξει με τις φίλες της τον τραχανά της χρονιάς. Τη διαδικασία αυτή δεν την έχανα με τίποτα, γιατί είχε πολύ γέλιο, πειράγματα και γευστικές αναζητήσεις, αφού κάθε φίλη της έφερνε ό,τι καλύτερο είχε, για να πάρει από τη γιαγιά «φίλεμα» τον τραχανά που έφτιαχνε για όλες και, όπως real taste&style 65\n11 ΜΑΓΕΙΡΕΥΟΥΜΕ ΣΑΝΤΟΥΙΤΣ ΜΕ ΧΟΙΡΟΜΕΡΙ ΥΛΙΚΑ ΓΙΑ 4 ΑΤΟΜΑ 4 πολύσπορα ψωμάκια 8 φέτες καπνιστό χοιρομέρι 4 κ.σ. κόκκινο γλυκόξινο λάχανο 4 φύλλα τρυφερής πράσινης σαλάτας 4 κ.γ. μαγιονέζα 2 γλυκόξινα αγγουράκια ΤΡΟΠΟΣ ΠΑΡΑΣΚΕΥΗΣ Πλένουμε με άφθονο νερό και στεγνώνουμε τα φύλλα της σαλάτας. Κόβουμε τα γλυκόξινα αγγουράκια σε λεπτές φέτες. Σε κάθε ψωμάκι αλείφουμε 1 κ.γ. μαγιονέζα, τοποθετούμε ένα φύλλο σαλάτας για να κολλήσει, από πάνω βάζουμε 2 φέτες χοιρομέρι, φέτες από μισό αγγουράκι και 1 κ.σ. γλυκόξινο λάχανο. ΖΥΘΟΥ ΠΑΙΧΝΙΔΙΣΜΑΤΑ Πρόσφατα, ο Νικήτας, καθώς κουβεντιάζαμε, μου είπε: «Μπράβο φίλη μου, είσαι στον σωστό δρόμο! Καρύτση 10!». Ξεκαρδιστήκαμε στα γέλια, αλλά δεν θα μπορούσε να έχει περισσότερο δίκιο, αφού εκεί γράφεται με έντονο μελάνι τα τελευταία χρόνια ένα μεγάλο κομμάτι της ζωής μου. Στο toy café. της Δήμητρας Παπαχρήστου φωτογραφίες: Κωνσταντίνος Χρήστου Ενα απόγευμα, μας ήρθε η ιδέα να δημιουργήσουμε πρωτότυπα σάντουιτς με ελληνικά υλικά. Κι επειδή όλοι αγαπάμε τις ιδιαίτερες γεύσεις, άλλο που δεν θέλαμε. Την επόμενη μέρα πρωί-πρωί η Θεώνη, επικεφαλής, με σκανταλιάρικο βλέμμα, άρχισε να δημιουργεί, ο Αντώνης άφησε για λίγο τη μουσική κι έδωσε ιδέες, ο Κωστής πήρε τη φωτογραφική μηχανή, έβαλε κι ο Χρίστος τη σκηνοθετική του ματιά και στρωθήκαμε στο παιχνίδι. Τα υλικά πηγαινοέρχονταν κι οι αγαπημένες μπίρες της Αθηναϊκής Ζυθοποιίας φλέρταραν μαζί τους για να ποζάρουν με σκέρτσο και νοστιμάδα στον φακό!\n12 MIX N MATCH 80 real taste&style LA COTE SAINT JACQUES ΘΗΣΑΥΡΟΣ ΓΑΣΤΡΟΝΟΜΙΚΗΣ ΔΗΜΙΟΥΡΓΙΑΣ Ισως να είναι το καλύτερο εστιατόριο ξενοδοχείου της Ευρώπης. Θα μπορούσα να προσθέσω και το πιο όμορφο! Ατμόσφαιρα ζεν και ωραίοι άνθρωποι, οι οποίοι κατέχουν τα μυστικά της ευζωίας και την τέχνη της φιλοξενίας. Ο περίφημος chef του, Jean Michel Lorain, συνεργάζεται αποκλειστικά με το real taste & style και μοιράζεται μαζί μας τις απολαυστικές συνταγές του. κείμενο-φωτογραφίες: Σίσσυ Νίκα, φωτογραφίες συνταγών: Jean Michel Lorain Στο μεσαιωνικό Joigny, με τον ποταμό Υonne να κυλάει ακριβώς δίπλα μας, στην πύλη της Βουργουνδίας βρίσκεται το πολυβραβευμένο εστιατόριο του Jean Michel Lorain. Στα 27 του απέσπασε 3 αστέρια Michelin, τα οποία διατηρεί μέχρι σήμερα. Ταλαντούχος και ευφάνταστος. Τα πιάτα του δημιουργούν γευστικές μνήμες ανεξίτηλες. Η κουζίνα του λυρική, με πολύ χρώμα. Φρέσκια και νόστιμη. Η αρμονία σε όλο της το μεγαλείο. Μοναδικό το τραπέζι του chef με θέα στην τεράστια κουζίνα του, αγκαλιασμένη από γυαλί. Οι κινήσεις όλης της ομάδας ρυθμικές, γρήγορες και στοχευμένες. Τα πάντα προσεγμένα. Ακόμα και τα ίδια τα πιάτα, στα οποία σερβίρει, είναι έργα τέχνης. Η σημασία στη λεπτομέρεια και η αναζήτηση της τελειότητας εδώ γίνονται εμμονή. Η φαινομενική απλότητα των πιάτων κρύβει άριστη τεχνογνωσία. Δοκιμάσαμε απίθανα στρείδια σε μια τερίνα ωκεάνια, πουλάδα Βρέστης με αφρό σαμπάνιας και άλλα πολλά... Η συλλογή από τα καλύτερα τυριά της περιοχής είναι εντυπωσιακή και, όταν δένει αρμονικά με τσάτνεϊ τριαντάφυλλου, γίνεται ποιητική! «Μια γλυκιά αμαρτία χαρίζει την επίγευση του αρμονικού γευστικού ταξιδιού που ζητά επανάληψη με την πρώτη ευκαιρία», πιστεύει ο Jean Michel. «Γι αυτό, τα γλυκά πρέπει να είναι τέλεια». Ο καφές προσφέρεται με τις απίθανες καραμέλες σοκολάτας Dagmar, που τη συνταγή τους δημιούργησε ο μπαμπάς Lorain. Εντύπωση μου έκανε που εδώ τα παιδιά είναι καλοδεχούμενα, πράγμα σπάνιο για ένα τόσο υψηλού επιπέδου γαστρονομικό εστιατόριο. Με υπομονή και περισσή χαρά, ο Jean Michel συζητά μαζί τους και τους ετοιμάζει τις αγαπημένες τους γεύσεις, ώστε να είναι αξέχαστες οι πρώτες τους επαφές με τον μυστηριακό κόσμο της υψηλής γαστρονομίας. Οι sommeliers θα σας οδηγήσουν σε γνωστά και άγνωστα οινικά μονοπάτια και θα ανακαλύψετε μαζί τους διαμαντάκια του γαλλικού αμπελώνα, ανάμεσα στις 800 ετικέτες της υπόγειας κάβας του εστιατορίου. Αξίζει να την επισκεφθείτε, για να δείτε πώς διατηρούν καλά φυλαγμένο τον θησαυρό τους. Μην ξεχνάτε, άλλωστε, ότι βρισκόμαστε στην πιο σημαντική οινική ζώνη της Γαλλίας, τη Βουργουνδία, δίπλα στο Chablis και την Καμπανία. Μην παραλείψετε να περάσετε από την Gourmet boutique τους! Η επιλογή δεν θα είναι εύκολη υπόθεση! Εγώ «υπέκυψα» στα τσάτνεϊ φρούτων, μπαχαρικών και τριαντάφυλλου που τριπλοκλείδωσα στο ντουλάπι μου. Τα μοιράζομαι με τον αγαπημένο μου σε ειδικές στιγμές και μόνο! Είναι τόσο μοναδικά και σπάνια που απαιτούν ανάλογη μεταχείριση! real taste&style 81\n13 b EDITORIAL real taste&style ηδφηγφηγηφδγη ΤΕΥΧΟΣ # Eκδότης Νίκος Χατζηνικολάου Γενική Διευθύντρια Περιοδικών Εκδόσεων Εύη Παπαδάκη Συντονισμός Εκδόσεων Αντώνης Φραγκούλης Creative Art Director Πέτρος Αργυρός Σύμβουλος Γαστρονομίας Σίσσυ Νίκα Ειδική Συνεργάτις-Οινολόγος Αλίκη Μάρα Aρχισυντάκτρια Μαρία Καλοπούλου Συντακτική Ομάδα Γιούλη Συκιώτη Δήμητρα Παπαχρήστου Ατελιέ Παναγιώτης Κουρεμένος Εμπορικός Διευθυντής Βαγγέλης Σπάρταλης Εμπορικό Τμήμα Κατερίνα Γκολέμη Υπεύθυνος Παραγωγής Θωμάς Κόττας Nα λοιπόν που φτάσαμε και στο... αμαρτωλό τεύχος του Φλεβάρη. Μη βιαστείτε να με παρεξηγήσετε όμως, μιλάω για τον γνωστό ξενόφερτο Αγιο Βαλεντίνο και για εκείνον, εκείνη και τα... ροζ μαγειρέματά τους με σκοπό -τι άλλο;- ερωτικές παιχνιδιάρικες δαγκωματιές! Kαι γευστικές απολαύσεις! Καλά τα ρομαντικά δείπνα και οι αφροδισιακές τροφές αλλά για να γυρίσουμε και στα δικά μας, ένας καλομαγειρεμένος νόστιμος σπιτικός τραχανάς απλά δεν παίζεται! Εμείς, βέβαια, χρησιμοποιούμε το παραδοσιακό αυτό προϊόν με μεγάλη φαντασία και σε απρόσμενες συνταγές που είναι βέβαιο πως θα σας κεντρίσουν την προσοχή για να τις φτιάξετε. Σας προτείνουμε ακόμη ευφάνταστα σάντουιτς και μια κουζίνα από πολύ παλαιό σπίτι. Για την ακρίβεια, από ένα αρχαίο ελληνικό σπίτι, ας πούμε στην κλασική Αθήνα, όπου η οικοδέσποινα αποφάσισε σήμερα να μαγειρέψει για εμάς και την οικογένεια της φρέσκο και λαχταριστό γαλέο από τη Ρόδο ή τον Σαρωνικό ίσως (της εποχής βεβαίως). Επειδή δε, όταν οι Γάλλοι ισχυρίζονται ότι ο έρωτας περνάει από το στομάχι, κάτι θα ξέρουν, εμείς εδώ τους αποδίδουμε τα εύσημα για τις απίθανες καραμέλες τους που φτιάχνονται από το 1591, για τη σκεπαστή γαστρονομική αγορά «θησαυρό» τους στο Παρίσι και τον «δικό τους» και πλέον και ΔΙΚΟ ΜΑΣ, Jean Michel Lorain, έναν chef μοναδικό, που μας χαρίζει τα δικά του μυστικά για την τέχνη του. Απολαύστε τις πρώτες δημιουργίες του, ακολουθούν άλλες στα επόμενα τεύχη που θα μας δείξουν πως οι μεγάλοι chef δεν κάνουν αναγκαστικά δύσκολες ή πολύπλοκες συνταγές! Φτιάξτε τον ζεστό καφέ σας, καθίστε αναπαυτικά και πάρτε στα χέρια σας το πλούσιο, απολαυστικό μα πάνω από όλα Αληθινό taste & style που θα σας κρατήσει «χορτάτους» μέχρι το επόμενο, την πρώτη Κυριακή του Μαρτίου. Χαρείτε το! Eύη Παπαδάκη Εκτύπωση ΙRIS AEBE Διανομή Aργος A.E. Ιδιοκτησία: Real Media A.E. ΕΙΔΙΚΗ ΕΚΔΟΣΗ της Real Press για την Realnews Real Press A.E. Γραφεία: Κηφισίας 197 ΤΚ: Μαρούσι T: E: Φωτογραφικό υλικό Κωνσταντίνος Καφίρης Μαρία Κουτρουμπή Κωνσταντίνος Χρήστου Dreamstime, Shutterstock Το περιοδικό real taste & style διανέμεται δωρεάν με την εφημερίδα Realnews. real taste&style 3


ΑΙΩΝΙΑ ΕΛΛΗΝΙΚΗ ΠΙΣΤΗ: 1974 : ΟΤΑΝ Η ΑΜΥΝΤΙΚΗ ΕΠΑΡΚΕΙΑ ΕΙΝΑΙ ''ΣΧΕΤΙΚΗ''\nΤο 1974 η αμυντική επάρκεια της Κύπρου βασιζόταν στην Εθνική Φρουρά που συμπλήρωνε δεκαετία ζωής. Η οργάνωση και συγκρότησή της εξυπηρετούσε έναν αμυντικό σχεδιασμό (Σχέδιο Αμύνης Κύπρου) που στηριζόταν σε ορισμένες βασικές προϋποθέσεις για να ανταποκριθεί σε περίπτωση τουρκικής εισβολής.\nΔεύτερη προϋπόθεση ήταν να έχει γίνει έγκαιρη επιστράτευση. Με την διαδικασία αυτή θα συμπληρωνόταν η δύναμη των ενεργών μονάδων που σε καιρό ειρήνης ανερχόταν κατά βάση στο 50% της προβλεπομένης. Με την επιστράτευση επίσης, θα αποκτούσαν υπόσταση οι Επιστρατευόμενες Μονάδες, κατά μείζονα ρόλο τα Τάγματα Επιστρατεύσεως, που θα συνέδραμαν τις ενεργές μονάδες στην υλοποίηση των προβλεπομένων σχεδίων αποκρούσεως.\nΤέταρτη προϋπόθεση ήταν η εξ Ελλάδος συνδρομή, βάση του Σχεδίου “Κ”. Αυτό προέβλεπε από πλευράς Αεροπορίας την εφάπαξ προσβολή της εχθρικής αμφιβίου δυνάμεως πριν ακόμη αποβιβαστούν στην ακτή στρατεύματα, όταν δηλαδή τα τελευταία θα ήταν ακόμη στα πλοία και πλέον ευπαθή. Από πλευράς Ναυτικού προβλεπόταν να έχει μεταβεί εγκαίρως ένα υποβρύχιο και μία τορπιλάκατος, για την προσβολή της αμφιβίου δυνάμεως.\nΤο δικτατορικό καθεστώς Ιωαννίδη, μετά το πραξικόπημα της 15ης Ιουλίου δεν ανέλαβε την πρωτοβουλία για να επιτρέψει στην Εθνική Φρουρά να κινητοποιηθεί και να προπαρασκευαστεί. Αντιθέτως, αυτή αφέθηκε αναστατωμένη, να ασχολείται καταπονούμενη με την επιβολή της νέας καταστάσεως.\nΗ επιστράτευση δεν πραγματοποιήθηκε εγκαίρως και με άνεση χρόνου. Το αποτέλεσμα ήταν οι ενεργές μονάδες να κινητοποιούνται βεβιασμένα και με επάνδρωση ειρήνης, προς εκτέλεση αποστολών ενώ τα Τάγματα Επιστρατεύσεως αντιμετώπισαν σοβαρά προβλήματα. Όπως αποδείχθηκε, ενώ στα σχέδια η Επιστράτευση έδειχνε “τέλεια” οργανωμένη, στην πράξη απεδείχθη ότι τα Τάγματα Επιστρατεύσεως διέθεταν ελάχιστα βαρέα όπλα και η στελέχωσή τους στηριζόταν κατά κανόνα σε έναν μόνο μόνιμο αξιωματικό εξ Ελλάδος και Κυπρίους εφέδρους αξιωματικούς. Η αναστάτωση και ο διχασμός λόγω του πραξικοπήματος, σε συνδυασμό με τον αιφνιδιασμό που σκόρπισε φόβο και αβεβαιότητα, είχε ως αποτέλεσμα δισταγμό, ανυπακοές και διαταραγμένη πειθαρχία.\nΗ μη έγκαιρη εξάλειψη των τουρκοκυπριακών θυλάκων, σήμαινε ότι ένα αξιόλογο ποσοστό δυνάμεως της Εθνικής Φρουράς αφιερώθηκε για την συγκεκριμένη αποστολή, απέχοντας από τις επιχειρήσεις που αναλήφθηκαν προς εξάλειψη του αμφιβίου προγεφυρώματος και του κύριου θυλάκου Λευκωσίας – Αγύρτας. Συν αυτό, μέρος των μονάδων που προσανατολίσθηκε σε αυτές τις Κύριες Προσπάθειες, υπέστη φθορά επειδή εκτέθηκαν σε αεροπορικές προσβολές καθώς η εχθρική αεροπορία ενεργούσε ανενόχλητη.\nΤο Σχέδιο “Κ” δεν εφαρμόσθηκε. Τα υποβρύχια ευρίσκοντο εκτός θέσεως ενώ τα μαχητικά αεροσκάφη από την Κρήτη δεν διατάχθηκε να επέμβουν. Η τουρκική αμφίβια δύναμη αποβιβάσθηκε ανενόχλητη και εγκατέστησε προγεφύρωμα με ασήμαντες απώλειες, όπως και οι αλεξιπτωτιστές και καταδρομείς που μεταφέρθηκαν στα ενδότερα. Οι τορπιλάκατοι δεν απέπλευσαν νύκτα για να προσβάλουν εχθρικά πλοία αιφνιδιαστικώς ενώ και οι μονάδες Πυροβολικού δεν είχαν λάβει διάταξη προς τα βόρεια παράλια, ώστε να εκτελέσουν άμεσα πυρά εναντίον τουρκικών πλοίων και των αποβιβαζόμενων στρατευμάτων. Τα αντιαεροπορικά όπλα αδράνησαν στα πρώτα κρίσιμα λεπτά.\nΗ εξέλιξη των επιχειρήσεων απέδειξε και άλλες δομικές αδυναμίες της ελληνικής αμύνης. Ο αιφνιδιασμός κλόνισε σε μεγάλο βαθμό την ηγεσία και τους ηγήτορες, με αποτέλεσμα σοβαρές περιπτώσεις ανεπαρκείας και ανυπακοής βαθμοφόρων. Η νοοτροπία που διέτρεχε τα εξ Ελλάδος μόνιμα στελέχη που υπηρετούσαν στην Κύπρο, ήταν αυτή μιας παρενθέσεως με άνετη διαβίωση σε υπηρεσία “εξωτερικού” με τις σχετικές οικονομικές απολαβές. Η περίπτωση πολεμικής αναμετρήσεως με τουρκικό τακτικό στρατό, εθεωρείτο αδύνατη λόγω… ΝΑΤΟ. Η εκπαίδευση των μονάδων αποδείχθηκε ότι ήταν μέτρια όπως και η ενάσκηση διοικήσεως και ελέγχου σε όλα τα κλιμάκια. Η ισχύς των μονάδων εξαντλήθηκε γρήγορα από την πρώτη ημέρα, με αποτέλεσμα να αρχίσει κατόπιν η “αντίστροφη μέτρηση” με διαρροές κυρίως επιστράτων και αρνήσεις εκτελέσεως διαταγών. Η Εθνική Φρουρά έπασχε σε σύγχρονο υλικό (τεθωρακισμένα, πυροβόλα, αντιαεροπορικά, αντιαρματικά) επειδή η κυπριακή κυβέρνηση είχε παύσει να ενδιαφέρεται για τον εκσυγχρονισμό της, με αποτέλεσμα το υλικό σε πολλές περιπτώσεις να αποδειχθεί αναξιόπιστο και να μην αποδώσει.\nΌλα αυτά επιβεβαίωσαν με τον πλέον δραματικό τρόπο για το Έθνος, ότι η αμυντική επάρκεια της Κύπρου το 1974 ήταν “Σχετική”. Όσο περισσότερες προϋποθέσεις πρέπει να ικανοποιούνται για να ανταποκριθεί ένας αμυντικός σχεδιασμός και ένας στρατιωτικός μηχανισμός στην αποστολή του, όσο περισσότερα “εάν” υπάρχουν στα σχέδια, τόσο περισσότερο υποβαθμίζεται η αμυντική επάρκεια και από “Απόλυτη” καθίσταται “Σχετική”.\nΑυτό είναι ένα από τα βασικά διδάγματα που έπρεπε να έχουν αναδειχθεί για την κρίση του 1974 σε στρατιωτικό επίπεδο αλλά σε Ελλάδα και Κύπρο το ενδιαφέρον επικεντρώθηκε στην συνωμοσιολογία και τις κατάρες στους “ξένους”. Η αδιαφορία για την στρατιωτική ανάλυση της ήττας, αποδεικνύεται από τις επιλογές των επομένων δεκαετιών που σταδιακώς αύξησαν τα “εάν” στον αμυντικό σχεδιασμό της χώρας.\nΗ στρατιωτική θητεία εξευτελίσθηκε, όχι μόνο από το παρεχόμενο επίπεδο εκπαιδεύσεως γενικότερα αλλά και την διάρκειά της, που όλες οι κυβερνήσεις από την δεκαετία του 2000 άρχισαν να κόβουν. Αυτό έχει σήμερα ως αποτέλεσμα οι ενεργές μονάδες να εμφανίζουν εικόνα “σκελετών” από πλευράς βαθμού επανδρώσεως, χωρίς να ικανοποιούν προϋποθέσεις σοβαρής εκπαιδεύσεως και με επιπτώσεις στο αξιόμαχο.\nΓια την κάλυψη των τεραστίων κενών που προέκυψαν από την κατάργηση ενεργών μονάδων, ο στρατός υποχρεώθηκε να αναθέσει αποστολές ενεργών μονάδων σε Τάγματα Εθνοφυλακής, χωρίς καμμία σοβαρή παρέμβαση στην οργάνωση, προπαρασκευή και συντήρηση αυτών. Όπως όμως φάνηκε και το 1974, οι μονάδες επιστράτων είναι εντελώς αναξιόπιστες και δεν μπορούν επ ουδενί να συγκριθούν σε απόδοση και αξιόμαχο με τις ενεργές μονάδες Πεζικού.\nΗ Επιστράτευση οργανώθηκε σε υψηλά επίπεδα αλλά σήμερα έχει υπονομευθεί από τις αραιές προσκλήσεις εφέδρων για μετεκπαίδευση και το άδειασμα των αποθηκών με υλικό επιστρατεύσεως. Επιπλέον, λόγω της δραστικής μειώσεως της θητείας, οι στρατεύσιμοι αποδίδονται στην εφεδρεία σχεδόν ανεκπαίδευτοι και δεν υφίσταται στοιχειώδης μετεκπαίδευση αυτών.\nΣε επίπεδο μέσων – οπλικών συστημάτων, η περικοπή των αμυντικών προϋπολογισμών γενικότερα και των λειτουργικών προϋπολογισμών των Γενικών Επιτελείων ειδικότερα, σε επίπεδα 50-70%, έχουν ως αποτέλεσμα συσσωρευμένη μειωμένη διαθεσιμότητα όπλων και στους τρεις Κλάδους. Η Πολεμική Αεροπορία έχει “ξεχάσει” τα αεροσκάφη τακτικών μεταφορών, τα εκπαιδεύτικά και τα ελικόπτερα ενώ τα μαχητικά αεροσκάφη διατηρούνται με “νύχια και με δόντια” σε κάποιο επίπεδο. Το Πολεμικό Ναυτικό έχει “ξεχάσει” τι πάει να πει σωστή συντήρηση πλοίων, τα οποία έχουν ρημάξει από την απαξίωση των υποδομών του Ναυστάθμου και αν δεν υπήρχε ο “ελιγμός” αξιοποιήσεως των Ναυπηγείων Σκαραμαγκά με το έμπειρο προσωπικό τους, αυτή την στιγμή τα πράγματα θα ήταν τραγικά.\nΌπως και το 1974 στην Κύπρο, το πολιτικό προσωπικό της χώρας άφησε τις Ένοπλες Δυνάμεις στην τύχη τους, με χαρακτηριστική… “άνεση” στην δεκαετία του 2010. Ο πολιτικός κόσμος της χώρας, έκανε ό,τι περνούσε από το χέρι του για να υποβαθμίζει σε “Σχετική” την αμυντική επάρκεια της χώρας, αντί αυτή να είναι “Απόλυτη” εν όψει των κινδύνων που επιφυλάσσει για το Έθνος η αναδυόμενη νεοθωμανική τυραννία που απειλεί στην περιοχή.


Έρχεται άνοδος 10% ή μαζικό sell-off έως 50%;\n«Σταυρόλεξο για δυνατούς λύτες» η πορεία των διεθνών αγορών το 2014\nΔιορθωτικά, ενόψει τέλους χρήσης, κινούνται οι μεγάλες ξένες, καθώς οι επενδυτές «κάνουν ταμείο», ενώ οι χρηματιστηριακοί δείκτες έχουν τρέξει ένα μεγάλο «ράλι» φέτος. Ο Dow Jones βρίσκεται 22,77% υψηλότερα το 2013, ενώ την ίδια περίοδο ο S&P 500  ο δείκτης με τις 500 μεγαλύτερες σε κεφαλαιοποίηση εταιρείες των ΗΠΑ - κερδίζει 26,60%.\nΤην ώρα που γράφεται αυτό το κείμενο, απομένουν λίγες μέρες πριν την κρίσιμη συνεδρίαση της Ομοσπονδιακής Τράπεζας των ΗΠΑ, που θα ξεκαθαρίσει σε μεγάλο βαθμό τον «δρόμο» που θα χαράξει η Fed όσον αφορά τον πιθανό περιορισμό του τρίτου - και πιο δυναμικού - προγράμματος ποσοτικής χαλάρωσης που έχει εφαρμοστεί.\nΠροφανώς και η Fed δεν έχει καμία διάθεση να αφήσει τους χρηματιστηριακούς δείκτες να καταρρεύσουν και η όλη προσαρμογή αναμένεται να γίνει ομαλά.\nΟι πρώτες εκτιμήσεις κάνουν λόγο για μια σταδιακή μείωση 12-15% (10-12 δισ. ανά μήνα) που θα μπορούσε να ξεκινήσει τον Μάρτιο του 2014 και να ολοκληρωθεί τον ερχόμενο Οκτώβριο. Το επενδυτικό κοινό, ωστόσο, παραμένει σε εγρήγορση και οι συζητήσεις περιστρέφονται γύρω από την κεφαλαιοποίηση μέρους των σημαντικών κερδών του 2013, ενώ η επανατοποθέτηση στις αρχές του 2014.\nΣε μεγάλο «πονοκέφαλο» έχει αναδειχθεί, για αναλυτές και επενδυτές, η πορεία των διεθνών αγορών το 2014.\nΟι εκτιμήσεις κάθε άλλο παρά συγκλίνουσες εμφανίζονται. Τι θα συμβεί στις διεθνείς αγορές το 2014; Έρχεται άνοδος 10-13% ή βίαιη διόρθωση έως 50%; Οι αναλυτές εμφανίζονται διχασμένοι\nΟ κορυφαίος αναλυτής της Nomura, Bob Janjuah, πρόσφατα προέβλεψε πως έρχεται μαζικό sell-off από 25 έως και 50% στις αγορές, το 2014.\nΟι παγκόσμιες χρηματιστηριακές αγορές μπορεί να συνεχίσουν την ανοδική τους πορεία, αλλά οι επενδυτές θα πρέπει να προσέξουν, σύμφωνα με τον Bob Janjuah, τον στρατηγικό αναλυτή της Nomura, ο οποίος πιστεύει ότι μια μεγάλη βουτιά στις παγκόσμιες αγορές είναι ακριβώς πίσω από την «επόμενη γωνία».\nΣτο τέλος αυτού του τριμήνου, μέχρι το τέλος του πρώτου τριμήνου του 2014, η αγορά δείχνει ότι μπορεί να υπάρξει μια επικίνδυνη κορύφωση, την οποία μπορεί να διαδεχθεί ένα sell-off της τάξεως του 25 έως 50%, το οποίο θα εκτείνεται τα τρία επόμενα τρίμηνα του 2014, αναφέρει ο Janjuah.\nΑπό την πλευρά της η Barclays πρόσφατα έθεσε νέα τιμή - στόχο για τον S&P 500, τον δείκτη - βαρόμετρο της Wall Street, προβλέποντας πως θα ανέλθει στις 1.900 μονάδες μέχρι τα τέλη του 2014.\nΜε τη σειρά της η Citigroup διατύπωσε την εκτίμηση πως οι διεθνείς αγορές θα καταγράψουν άνοδο 13% μέχρι τα τέλη του 2014.\nΑνιαρό έτος θα είναι το 2014 για τις διεθνείς αγορές, προβλέπει η HSBC.\n«Με την έλευση του 2014 οι μετοχές δεν θα σημειώσουν την ίδια δυναμική και το ίδιο ράλι που καταγράφηκε το 2013. Ούτε όμως οι διεθνείς αγορές θα εισέλθουν σε bear market. To πιθανότερο σενάριο κάνει λόγο για ανιαρές κινήσεις, με μια άνοδο που δεν θα ξεπεράσει το 10%», εκτιμούν οι αναλυτές της βρετανικής τράπεζας, στη νέα έκθεσή τους.\nCredit Suisse: Βέβαιο το «ράλι» στις ευρωαγορές\n«Ακόμη και η Ελλάδα κατόρθωσε να εξασφαλίσει την αναβάθμιση της αξιολόγησής της από τον οίκο Moody's!», σπεύδει να σχολιάσει η Credit Suisse στην εν λόγω έκθεσή της.\nΌπως προσθέτει η ελβετική τράπεζα, η προτίμησή της στην Ευρώπη είναι ξεκάθαρη.\nΟι αναδυόμενες οικονομίες, Βραζιλία, Ρωσία, Ινδία και Κίνα, είχαν ένα δύσκολο έτος το 2013.\nΩστόσο, κατά την Credit Suisse, οι αναδυόμενες οικονομίες θα ανακάμψουν το 2014: «Υπάρχει ακόμη αξία στις αναδυόμενες αγορές, κυρίως σε εκείνες που διαθέτουν τα μικρότερα προβλήματα χρέους», σημειώνουν οι αναλυτές της ελβετικής τράπεζας.\nΗ Credit Suisse προβλέπει ισχυροποίηση του αμερικανικού δολαρίου το 2014.\nΜάλιστα εκτιμά πως το δολάριο θα υπεραποδώσει έναντι του ευρώ και του ιαπωνικού γιεν, αμέσως μόλις η αμερικανική Fed ξεκινήσει να μειώνει το πρόγραμμα αγοράς κρατικών ομολόγων.\nΟι αγορές, και ειδικά αυτές των ΗΠΑ, αποδείχθηκαν ιδιαίτερα ανθεκτικές το 2013, παρά τις πολλές αντιξοότητες, σημειώνει η Credit Suisse.\nΣε σημείωμα προς τους πελάτες της, η τράπεζα τονίζει πως υπάρχει μεν το ενδεχόμενο μικρής οπισθοχώρησης στο επόμενο διάστημα, ωστόσο, θα χρειαστεί να συμβεί κάτι πολύ σημαντικό για να έλθει κάποια «σοβαρή» διόρθωση, άνω του 10%.\nΌπως σημειώνει, για να συμβεί ένα έντονο sell-off στις αγορές, θα πρέπει:\n1. Να υπάρξει ένα σαφές νομισματικό «σοκ», με αύξηση των επιτοκίων. Αυτό είναι πιθανό να συμβεί μετά τα μέσα του 2015.\n2. Οι μετοχές να γίνουν σαφώς ακριβότερες σε σχέση με τα ομόλογα, δηλαδή η απόδοση του 10ετούς ομολόγου των ΗΠΑ να αυξηθεί πάνω από το 3,5%.\n3. Οι δείκτες διάθεσης επενδυτικού ρίσκου να «χτυπήσουν» υπερβολικά υψηλά επίπεδα.\n4. Να συμβεί ένα παγκόσμιο μακροοικονομικό «σοκ», όπως μια μεγαλύτερη από την αναμενόμενη επιβράδυνση στην Κίνα ή πολιτικές κρίσεις στην περιφερειακή Ευρώπη.\nΑν απουσιάσει οποιοσδήποτε από τους παραπάνω παράγοντες, η Credit Suisse παραμένει «overweight» στις παγκόσμιες μετοχές, με στόχο τις 1.900 μονάδες για τον δείκτη S&P 500 στα τέλη του 2014.\nΔημοσκόπηση του CNBC: Πιθανή ακόμη και η «φούσκα» στις μετοχές\nΔιόρθωση των διεθνών αγορών της τάξης του 10% προβλέπει για το 2014 μεγάλη μερίδα αναλυτών και οικονομικών συμβούλων, εκφράζοντας συγκρατημένη αισιοδοξία για τη νέα χρονιά.\nΤα ανωτέρω αποτελούν ευρήματα δημοσκόπησης του πρακτορείου CNBC, στην οποία συμμετείχαν 15 managers και advisors.\nΣτην ερώτηση «πόσο τους ανησυχεί το ενδεχόμενο να ξεσπάσει φούσκα στις αμερικανικές μετοχές το 2014», το 44% των συμμετεχόντων παραδέχθηκε πως «υπάρχει μια σχετική ανησυχία».\nΣε άλλη ερώτηση, αναφορικά με το «πόσο πιθανό είναι το ενδεχόμενο διόρθωσης της αμερικανικής αγοράς το 2014», το 44% απάντησε πως «είναι πιθανή μια διόρθωση της τάξης του 10% μάλιστα».\n«Δεδομένης της συνεχιζόμενης ανάκαμψης της αμερικανικής οικονομίας, η διόρθωση της αγοράς θα είναι ήπια και δεν αναμένεται να ξεπεράσει το 10%», δηλώνει ο Ed Gjertsen, αντιπρόεδρος της Mack Investment Securities και ένας εκ των συμμετεχόντων στη δημοσκόπηση του CNBC. «H μεγαλύτερή μου ανησυχία είναι η συνεχιζόμενη αδυναμία στην ταχύτητα ροής του χρήματος. Νιώθω ότι πνιγόμαστε σε μια πισίνα νομισματικής ρευστότητας...», προσθέτει ο ίδιος.\n«Θα υπάρξει μια ήπια προσαρμογή στην πορεία των αμερικανικών μετοχών, αμέσως μόλις η Fed ξεκινήσει τον περιορισμό του προγράμματος αγοράς κρατικών ομολόγων. Από την πλευρά τους, οι ευρωπαϊκές μετοχές, ακολουθώντας τη συμπεριφορά των ιαπωνικών, θα αποτελέσουν ατμομηχανή της ανόδου για το 2014», εκτιμά από την πλευρά του ο Ivory Johnson, της Delancey Wealth Management.\nΠοια επένδυση θα αποδειχθεί καλύτερη και πιο κερδοφόρα κατά το νέο έτος; Το 77% των συμμετεχόντων στη δημοσκόπηση λένε «ναι» στις μετοχές, ενώ μόλις ένα 8% προτιμά τα ομόλογα!


ΑΠΑΝΤΑ ΟΡΘΟΔΟΞΙΑΣ: Η ΠΡΟΣΕΥΧΗ ΤΟΥ ΓΕΡΟΝΤΑ ΠΑΙΣΙΟΥ.\nΠροσευχή του Γέροντος Παϊσίου\n- Των προβληματικών οικογενειών και των διαζευγμένων.\n- Μνήσθητι, Κύριε, των ορφανών όλου του κόσμου, όλων των πονεμένων και των αδικημένων στην ζωή, όσων έχουν χάσει τούς συζύγους τους.\n- Μνήσθητι όλων των ξενιτεμένων.\n- Όλων όσων ταξιδεύουν στην θάλασσα, στην ξηρά, στον αέρα και φύλαξον αυτούς.\n- Μνήσθητι της Εκκλησίας μας, των πατέρων (κληρικών) της Εκκλησίας και των πιστών.\n- Μνήσθητι, Κύριε, όλων των μοναστικών αδελφοτήτων, ανδρικών και γυναικείων, των γερόντων και των γεροντισσών και όλων των αδελφοτήτων και των αγιορειτών πατέρων.\n- Μνήσθητι, Κύριε, των δούλων Σου πού είναι σέ καιρό πολέμου.\n- Όσων καταδιώκονται στα βουνά και στους κάμπους.\n- Μνήσθητι των δούλων Σου πού άφησαν τα σπίτια τους και τις δουλειές τους και ταλαιπωρούνται.\n- Μνήσθητι, Κύριε, των φτωχών, αστέγων και προσφύγων.\n- Μνήσθητι, Κύριε, όλων των εθνών, να τα έχεις στην αγκαλιά σου, να τα σκεπάζεις με την αγία Σου Σκέπη, να τα φυλάγεις από κάθε κακό και από τον πόλεμο. Και την αγαπημένη μας Ελλάδα μέρα και νύκτα να την έχεις στην αγκαλιά σου, να την σκεπάζεις με την αγία Σου Σκέπη, να την φυλάγεις από κάθε κακό και από τον πόλεμο.\n- Μνήσθητι, Κύριε, των ταλαιπωρημένων εγκαταλελειμμένων, αδικημένων, δοκιμασμένων οικογενειών και δώσε πλούσια τα ελέη σου σ' αυτές.\n- Μνήσθητι των δούλων σου πού υποφέρουν από ψυχικά και σωματικά προβλήματα πάσης φύσεως.\n- Μνήσθητι oσων βρίσκονται σέ απόγνωση, βοήθησε και γαλήνευσε τους.\n-Μνήσθητι και πάντων των απ' αιώνος κεκοιμημένων και άνάπαυσον αυτούς.\nPosted by PROSKINITIS at 01:04


Πήρε και Μπλέτσα η Βέροια - Novasports.gr\nΠήρε και Μπλέτσα η Βέροια\nΣυνέχεια στην ενίσχυση του ρόστερ της με την απόκτηση του Γιώργου Μπλέτσα έδωσε η Βέροια.\n06/09/2017 • 18:15\nΟ Μπλέτσας στη Βέροια\nΣυνέχεια στην ενίσχυση του ρόστερ της με την απόκτηση του Γιώργου Μπλέτσα έδωσε η Βέροια. Ο 22χρονος αμυντικός, ο οποίος πέρυσι αγωνίστηκε στον Ηρακλή, υπέγραψε συμβόλαιο ενός έτους και θα ενισχύσει τη «Βασίλισσα του βορρά» στη Football League, πρωτάθλημα που έχει αγωνιστεί στο παρελθόν με τη Ζάκυνθο.\n«Η Π.Α.Ε. ΒΕΡΟΙΑ ανακοινώνει την απόκτηση του Γιώργου Μπλέτσα. Ο νεαρός ποδοσφαιριστής (γεννήθηκε στις 02/05/1995) υπέγραψε μονοετές συμβόλαιο συνεργασίας με τη «Βασίλισσα του Βορρά».\nΟ 22χρονος μέσος αγωνίστηκε την προηγούμενη σεζόν στο πρωτάθλημα της Super League με τη φανέλα τoυ Ηρακλή (1 συμμετοχή), ενώ έχει αγωνιστεί σε Πανιωνιο (1 συμμετοχή, Super League) και Ζάκυνθο (19 συμμετοχες, Football League)».


Krasoblog: Προσοχή ~ Τα κριτήρια & οι δικαιούχοι του κοινωνικού μερίσματος\nΠροσοχή ~ Τα κριτήρια & οι δικαιούχοι του κοινωνικού μερίσματος\nΤα κριτήρια διανομής του κοινωνικού μερίσματος των 525 εκατ. ευρώ σε χαμηλόμισθους, χαμηλοσυνταξιούχους, άνεργους και επαγγελματίες που έχουν κάνει διακοπή εργασιών, «κλείδωσαν» στη νέα σύσκεψη στο Γενικό Λογιστήριο του Κράτους που έγινε σήμερα, υπό τον αναπληρωτή υπουργό Οικονομικών, Χρήστο Σταϊκούρα με τη συμμετοχή του υφυπουργού Εργασίας, Βασίλη Κεγκέρογλου και από το ΠΑΣΟΚ των κ.κ. Φ. Σαχινίδη, Χρ. Πρωτόπαπα και Γ. Κουτρουμάνη.\nΚοινωνικό μέρισμα: Ερωτήσεις και απαντήσεις\nΣύμφωνα με την υπουργική απόφαση οι απαντήσεις σε ερωτήματα έχουν ως εξής:\nΌλοι οι φορολογούμενοι οι οποίοι πληρούν εισοδηματικά και περιουσιακά κριτήρια. Υπολογίζεται ότι θα ενισχυθούν περίπου 650.000 νοικοκυριά.\nΞεκινούν από 6.000 ευρώ φορολογητέου εισοδήματος (πραγματικό ή τεκμαρτό) και 125.000 ευρώ αξία ακίνητης περιουσίας, με προσαύξηση αυτών ανάλογα με την οικογενειακή τους κατάσταση.\nΤο εισοδηματικό όριο των 6.000 ευρώ ισχύει για άγαμους και προσαυξάνεται κατά 2.000 ευρώ για τη σύζυγο και κατά 1.000 ευρώ για κάθε προστατευόμενο τέκνο. Το όριο αξίας ακίνητης περιουσίας των 125.000 ευρώ ισχύει επίσης για τον άγαμο, ενώ για το ζευγάρι αυξάνεται σε 200.000 ευρώ. Έτσι για οικογένεια με δύο παιδιά, το εισοδηματικό όριο διαμορφώνεται σε 10.000 ευρώ.\n4. Μονογονεϊκές οικογένειες και άτομα με αναπηρία:\nΛαμβάνεται ειδική μέριμνα. Για μονογονεϊκές οικογένειες και άτομα με αναπηρία άνω του 67% το εισοδηματικό κατώφλι ορίζεται στα 8.000 ευρώ. Όταν στην οικογένεια υπάρχει παιδί με αναπηρία άνω του 67%, προβλέπεται επιπλέον προσαύξηση του εισοδηματικού κριτηρίου κατά 1.000 ευρώ.\nΕιδικά, οι μακροχρόνια άνεργοι που ήταν εγγεγραμμένοι μέχρι την 1/3/2014 στον Οργανισμό Ασφάλισης Εργατικού Δυναμικού (ΟΑΕΔ), δικαιούνται το κοινωνικό μέρισμα υπό τις προϋποθέσεις της απόφασης, με την πρόσθετη προϋπόθεση ότι δεν έχουν κανένα ατομικό εισόδημα από παροχή εξαρτημένης εργασίας (μισθό ή ημερομίσθιο), χωρίς να λαμβάνεται υπόψη τυχόν ατομικό εισόδημα του οικονομικού έτους 2013 από εξαρτημένη εργασία.\n6. Πόσο είναι το επίδομα;\nΞεκινά από 500 ευρώ για τον άγαμο και διευρύνεται ανάλογα με τον αριθμό των παιδιών φτάνοντας τα 833 ευρώ για οικογένεια με δύο παιδιά. Γενικά οι δικαιούχοι θα πρέπει να έχουν υπ' όψιν ότι η ενίσχυση ξεκινά από 500 ευρώ και προσαυξάνεται κατά 166,7 ευρώ για τη σύζυγο και κατά 83,3 ευρώ για κάθε παιδί. Έτσι μια οικογένεια με τέσσερα παιδιά δικαιούται επίδομα 1.000 ευρώ.\nΣτην ηλεκτρονική διεύθυνση της Γενικής Γραμματείας Πληροφοριακών Συστημάτων www.gsis.gr, όταν ανοίξει η σχετική εφαρμογή.\n11. Οι ένστολοι θα κάνουν αιτήσεις;\n12. Πότε θα καταβληθεί το επίδομα για τους ενστόλους;\n13. Ποιοι ένστολοι είναι δικαιούχοι;\n14. Πώς υπολογίζεται το επίδομα για τους ενστόλους;\n15. Τι μετρά στις τακτικές αποδοχές των ένστολων;\n16. Υπάρχουν άλλοι δικαιούχοι από το κοινωνικό μέρισμα των 525 εκατ. ευρώ;\n17. Τι θα ισχύσει για τους ανασφάλιστους;\n18. Ποιοι εξαιρούνται από το κοινωνικό μέρισμα;\nΟ ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ -\nΧΡΗΣΤΟΣ ΣΤΑΪΚΟΥΡΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ\nΑναρτήθηκε από Κρασοπατήρ στις Τρίτη, Απριλίου 15, 2014


Rui'an Hotel Γουχἀν Κίνα - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\n18 Meiyuan Road, Zhongnan Commercial Area, Γουχἀν, Κίνα, 430070 - Προβολή στο χάρτη\nΠερισσότερες πληροφορίες για το Rui'an Hotel\nΣχεδιασμένο για ταξίδια τόσο επαγγελματικά όσο και διασκέδασης, το Rui'an Hotel είναι ιδανικά τοποθετημένο στη Γουτσάνγκ, μια από τις διασημότερες περιοχές της πόλης. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΤο Rui'an Hotel προσφέρει επίσης πολλές εγκαταστάσεις για να εμπλουτίσετε την διαμονή σας στη Γουχἀν. Για να ονομάσουμε μόνο λίγες από τις εγκαταστάσεις του ξενοδοχείου, υπάρχουν τα δωρεάν WiFi σε όλα τα δωμάτια, ασύρματη σύνδεση Wi-Fi σε δημόσιους χώρους, χώρος στάθμευσης οχημάτων.\nΕπιπλέον, όλα τα δωμάτια διαθέτουν ποικιλία ανέσεων. Πολλά από αυτά παρέχουν ακόμη και κλιματισμός, θέρμανση, τηλεόραση LCD/οθόνη plasma, δορυφορική/καλωδιακή τηλεόραση, ντουζιέρα προκειμένου να ευχαριστήσουν ακόμα και τον πιο απαιτητικό επισκέπτη. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Όποιος κι αν είναι ο σκοπός της επίσκεψης σας στη Γουχἀν, το Rui'an Hotel είναι μια εξαιρετική επιλογή για μια χαρούμενη και συναρπαστική απόδραση.\nΠοταμός Chu και Οδός Han - 2,91 km\nYellow Crane Tower - 3,05 km\nΠανεπιστήμιο Wuhan - 3,89 km\nΓέφυρα Ποταμού Wuhan Yangtze - 3,96 km\nΕπαρχιακό Μουσείο Hubei - 4,82 km\nΠύργος Τηλεόρασης Όρους Tortoise - 4,85 km\nΟδός Jiqing - 6,47 km\nΛίμνη East Lake in Wuhan - 6,5 km\nΝαός Guiyuan - 6,92 km\nHappy Valley Wuhan - 9,43 km\nyasuaki από Ιαπωνία


Ανώνυμος 29 Μαρτίου 2015 - 7:50 μ.μ.\nΦαινετε απλος ΑΠΙΘΑΝΟΟΟΟΟΟ!!!!!!!!!!!!!!!\nChryssa Tsantsaraki 29 Μαρτίου 2015 - 7:59 μ.μ.\nΌντως φαίνεται φοβερό!!! <3\nΠρεπει οπωσδηποτε να μαθω τι εγινε με τον Καρτερ!!!Πως θα περιμενουμε;;;;;\nChryssa Tsantsaraki 14 Απριλίου 2015 - 7:17 μ.μ.\nΕγώ πραγματικά δεν ξέρω πως έχω αντέξει. Είναι ένα μυστήριο. Άλλο λίγο θέλουμε... <3\nαννυ μ 2 Μαΐου 2015 - 5:21 μ.μ.\nΧρύσα μου, μήπως ξέρεις πότε θα εκδοθεί το βιβλίο στα ελληνικά ;;\nChryssa Tsantsaraki 3 Μαΐου 2015 - 10:44 π.μ.\nΌχι. Δεν έχει ανακοινωθεί τίποτα. Προσωπικά θα σου πρότεινα να το πάρεις πρώτα στα αγγλικά και μετά στα ελληνικά. Εγώ αυτό έκανα με το 4ο και αυτό θα κάνω και με το 5ο. <3 Είδη το έχω παραγγείλει. Λογικά το βιβλίο θα βγει σε έναν χρόνο στα ελληνικά. :(\nαννυ μ 11 Μαΐου 2015 - 9:06 π.μ.\nΧρύσα μου, έχω νέα !! Ρώτησα την Ράνια Μπουμπουρή ( που έχει κάνει την μετάφραση των βιβλίων ) και μου είπε ότι έχει αρχίσει την μετάφραση και ότι το βιβλίο θα κυκλοφορήσει λογικά το φθινόπωρο !! :)) <3\nChryssa Tsantsaraki 11 Μαΐου 2015 - 2:36 μ.μ.\nΕυχαριστώ πάρα πολύ για την πληροφορία. Μόλις μπορέσω θα κάνω την σχετική ανάρτηση. Ευχαριστώ και πάλι. <3\nαννυ μ 11 Μαΐου 2015 - 7:44 μ.μ.\nΜόλις μου είπαν και ακριβή ημερομηνία ...! 9 Νοεμβρίου !!! δεν είναι τελειιοο ;;; <3 <3 Και δεν κάνει τίποτα ! :))\nChryssa Tsantsaraki 11 Μαΐου 2015 - 7:56 μ.μ.\nΤέλεια!!! <3 Και ευχαριστώ και πάλι. Μήπως ξέρεις πως μπορώ να μιλήσω και εγώ με την μεταφράστρια??? ;)\nαννυ μ 11 Μαΐου 2015 - 8:00 μ.μ.\nhttp://raniouska.blogspot.gr αυτό είναι το μπλογκ της ! Αλλά την ημερομηνία δεν μου την είπε εκείνη...έστειλα email στις εκδόσεις και μου απάντησαν εκείνοι ! <3\nChryssa Tsantsaraki 11 Μαΐου 2015 - 8:07 μ.μ.\nΕυχαριστώ πολύ. Και ναι το κατάλαβα. Και εμένα μου το είπαν πριν λίγο. ;)\nChryssa Tsantsaraki 31 Μαΐου 2015 - 3:20 μ.μ.


VANILLE SCENTED CANDLE | attica Beauty\nDIPTYQUE Κωδικός προϊόντος: 00000015951\nΤο Vanille Scented Candle 190gr, ένα αρωματικό κερί με μια συμφωνία από βανίλια που ανήκει στην οικογένεια των ορχιδέων και συνδυάζεται με μπαχαρικά, σανδαλόξυλο και elemi, με αποτέλεσμα ο χώρος να γεμίζει από μια floral κομψότητα!\nΤην πρώτη φορά που θα ανάψετε το Vanille Scented Candle 190gr, αφήστε το να κάψει για τουλάχιστον δύο ώρες. Αυτό θα βοηθήσει το κερί σας να κάψει πιο ομοιόμορφα την επόμενη φορά. Πριν ανάψετε το κερί σας, κόψτε το φυτίλι. Έτσι βοηθάτε το κερί να καίγεται πιο αργά και χωρίς να βγάζει τους μαύρους καπνούς. Ασφάλεια: Ποτέ μην αφήνετε ένα αναμμένο κερί χωρίς επίβλεψη. Αυτό θα μπορούσε να αποτελέσει κίνδυνο πυρκαγιάς. Πάντα να τοποθετείτε το κερί σας σε μία επιφάνεια ανθεκτική στη θερμότητα, μακριά από ύφασμα. Μην τοποθετείτε το κερί σας σε επιφάνεια από μάρμαρο ή γυαλί. Αν το κάτω μέρος του ποτηριού είναι ζεστό και έρθει σε επαφή με ένα κρύο υλικό, το γυαλί μπορεί να σπάσει.\nPOMANDER SCENTED CANDLE DIPTYQUE\nVIOLETTE SCENTED CANDLE DIPTYQUE


Η παράξενη αίσθηση συνέχειας\nΑρχική » Άρθρα » Η παράξενη αίσθηση συνέχειας\nΔημοσιεύτηκε από Antonis D. Papagiannidis 27/09/2019 0 Σχόλια Economia Blog,\nΠαρά την όχι-και-τόσο αποτελεσματική επικοινωνιακή διαχείριση – περισσή έμφαση στην photo opportunity του ζεύγους Τραμπ με το ζεύγος Μητσοτάκη εις θέσιν συνάντησης των ηγετών Ελλάδας/ΗΠΑ, χαιρέκακη κάλυψη-σύγκριση με τα περάσματα Τσίπρα από πλευράς ΣΥΡΙΖΑ, επίθεση για «Κυριάκο Τσιπρο-τάκη» από σάιτ ενδοκομματικής κριτικής της ΝΔ – η παρουσία του Έλληνα Πρωθυπουργού στην Γ.Σ. του ΟΗΕ (και στην Συνδιάσκεψη για το Κλίμα, που προηγήθηκε) και οι εκεί επαφές και τοποθετήσεις του είχαν ένα θετικό στοιχείο. Χωρίς συζήτηση θετικό.\nΕμπέδωσαν την – διόλου συχνά για τα Ελληνικά μας πράγματα! – αίσθηση συνέχειας πολιτικής.\nH αναγνώριση, στα πλαίσια της Συνδιάσκεψης για το Κλίμα, της σημασίας του φαινομένου της κλιματικής αλλαγής με αναφορά στην τραγική περίπτωση της περσινής πολύνεκρης πυρκαγιάς στο Μάτι ήταν ένα πρώτο βήμα. Ο Κυριάκος παραμέρισε τον πειρασμό να δώσει την γνώριμη στα ΕλληνοΕλληνικά μας πράγματα ερμηνεία ότι η καταστροφή εκείνη ήταν βασικά θέμα πολιτικής ευθύνης «των προηγούμενων», άρα θέμα για αντιπολίτευση προς την (σημερινή) Αντιπολίτευση, και αντ’ αυτού στράφηκε στην αναφορά στις αναπόδραστες συνέπειες της κλιματικής αλλαγής. (Αυτά, στην χώρα του ανθρώπου που σταθερά αρνείται αυτή την διάσταση: του συμφωτογραφισθέντος Ντόναλντ Τραμπ).\nΛίγο αργότερα, σε επίπεδο επαφών με τους άλλους ηγέτες που παραδοσιακά συγκεντρώνει η ΓΣ του ΟΗΕ στην Νέα Υόρκη ο Πρωθυπουργός της Ελληνικής Δημοκρατίας είχε συνάντηση με. τον ομόλογό του της Δημοκρατίας της Βόρειας Μακεδονίας (στην ειδησεογραφική κάλυψη από το ΑΠΕ, στην Ελληνική εκδοχή σαν «κάτι» να έλλειψε σε σχέση με την Αγγλική, βέβαια). Στην συνάντηση αυτή, ναι μεν ο Κυριάκος Μητσοτάκης υπενθύμισε την αντίθεσή του προς την Συμφωνία των Πρεσπών, όμως η έμφαση τέθηκε στην σωστή εφαρμογή των προνοιών της Συμφωνίας – και μάλιστα με προτεραιότητα στα οικονομικά/εμπορικά ζητήματα, όχι σε εκείνα με ιδεολογικό περιεχόμενο (βιβλία Ιστορίας, ονομασίες κοκ). Πάντως τάσεις για επανασυζήτηση θεμάτων όπως η γλώσσα και η ονομασία της ιθαγένειας των γειτόνων δεν υπήρξαν, ούτε υπαινικτικά!\nΑκόμη πιο σημαντική, πάντως, υπήρξε η σειρά συναντήσεων Μητσοτάκη με την πολιτική ηγεσία των άλλων χωρών της (ακόμη μη-κανονικής) περιοχής των Δυτικών Βαλκανίων: Αλβανία, Σερβία, Κόσσοβο. Καταδείχθηκε δηλαδή – εν όψει και των διεργασιών ΕΕ για προώθηση της δίδυμης διαπραγμάτευσης για ένταξη Αλβανίας-Β. Μακεδονίας – ότι η ουσία είναι να ηρεμήσει η περιοχή κι όχι να σκοράρουν πολιτικοί πόντοι. Συνέχεια και εδώ...\nΕκεί όμως που η αίσθηση συνέχειας υπήρξε ακόμη πιο εμπεδωμένη, ήταν στο καίριο πεδίο των ΕλληνοΤουρκικών. Όπου, αν αφήσει κανείς κατά μέρος (=αν περιμείνει καρτερικά) τις διαρροές που παγίως γίνονται από πλευράς Ερντογάν, η ημίωρη συνάντηση των δυο - αν συνυπολογίσει κανείς τους χρόνους διερμηνείας - είναι ζήτημα αν ήρκεσε για να τεθούν καν τα θέματα της ατζέντας. Τα θέματα που ίδια κι απαράλλαχτα τίθενται στις επαφές Κορυφής Ελλάδας/Τουρκίας επί δεκαετίες, πάντως τα 12τόσα χρόνια Ερντογάν. Έγκειται η αίσθηση συνέχειας στην αποδοχή της Καραμανλικής σοφίας (Κωνσταντίνου Καραμανλή, εννοείται) ότι θα πρέπει να συνεχίζεται ο διάλογος. Και τα προβλήματα; Τα νέα μέτωπα; Ενεργειακό, ΑΟΖ, νέα φάση Κυπριακού, «Γαλάζια Πατρίδα»; Αυτή - πλην αυριανών διαρροών, επαναλαμβάνουμε - αφήνονται να «ωριμάζουν». Μέχρι κάποια στιγμη να επαληθευθεί ο Κώστας Σημίτης και να καταστεί αναγκαία η προσέλευση στο μεγάλο τραπεζι διαπραγματεύσεων που θα υποχρεώσει σε δύσκολες προσαρμογές της κοινής γνώμης.\nΒέβαια το προσφυγικό/μεταναστευτικό, το κατεξοχήν μέτωπο που καίει άμεσα στην πραγματικότητα των ΕλληνοΤουρκικών, έμεινε διακριτικά κάτω απο το ραντάρ: άλλωστε οι παλιές εκείνες κορώνες περί καταπολέμησης του δουλεμπορίου και δυναμικής φύλαξης των συνόρων έχουν πάει πίσω, όσο συνειδητοποιείται τι σημαίνει pushbacks/refoulement στο Αιγαίο. Η επίκληση της Κοινής Δήλωσης ΕΕ-Τουρκίας (της 18ης Μαρτίου 2016 , για όσους χαίρονται τις ημερομηνίες) έχει κι αυτή λάβει την κεντρική θέση της στις συνέχειες πολιτικής της Ελλάδας του 2019.\nΌσο για τα ΕλληνοΑμερικανικά, πλέον της photo opp έχουμε συντόμως τον Μάικ Πομπέο στην Αθήνα για τον ενισχυμένο Στρατηγικό Διάλογο - άλλη συνέχεια κι αυτή. Άρα, μην βιαζόμαστε.